Ministar Glamočić razgovarao sa poljoprivrednim proizvođačima\nAktuelno / Štampa / Ministar Glamočić razgovarao sa poljoprivrednim proizvođačima\nObjavljeno 06.09.2013. na Ministarstvo privrede\nDatum: 06.09.2013.Izvor: Ministarstvo privrede\nMinistar poljoprivrede, šumarstva i vodoprivrede prof. dr Dragan Glamočić razgovarao je večeras sa predstavnicima Udruženja poljoprivrednika „Banatski paori“. Nakon sastanka, koji je trajao dva sata, poljoprivrednici su prihvatili predlog ministra Glamočića da se u petak, 6. septembra 2013. godine u 11 časova, u prostorijama ministarstva organizuje sastanak sa predstavnicima prerađivača u cilju postizanja dogovora o otkupnoj ceni suncokreta.\nMinistar poljoprivrede rekao je da razume položaj poljoprivrednih proizvođača i ponovio da država ne može da određuje cene. On im je predložio da se organizuju u jedinstvenu Asocijaciju kako bi ubuduće lakše pregovarali o otkupnoj ceni.\nPoljoprivrednici su prihvatili predloge ministra. Oni su za sledeću nedelju najavili generalni štrajk u slučaju da u petak ne bude postignut dogovor.\nMinistar Glamočić sastao se sa predstavnicima „Victoria Group“\nMinistar polјoprivrede, šumarstva i vodoprivrede prof. dr Dragan Glamočić sastao se danas sa predstavnicima kompanije „Victoria Group“. Na sastanku je dogovoreno da se otkupna cena ulјarice podigne na 27,08 dinara (u cenu je uklјučen PDV).\n„Očekujem od ostalih prerađivača da otvore tržišnu utakmicu i izađu sa cenama većim od dogovorene. Nakon odgovora konkurencije, očekujem i od „Victoria Group“ da će korigovati cenu naviše“, izjavio je ministar Glamočić nakon sastanka sa predstavnicima ove kompanije.\nMinistar polјoprivrede, šumarstva i vodoprivrede sastaće se danas u 18 časova i sa predstavnicima ratara.


Usvojena Odluka o postavljanju plutajućih objekata| Grad Beograd\nUsvojena Odluka o postavljanju plutajućih objekata\nOdbornici su na današnjoj sednici usvojili Odluku o postavljanju plutajućih objekata na vodnom zemljištu, kao i Plan mesta za postavljanja plutajućih objekata na vodnom zemljištu na teritoriji grada Beograda.\nGlavni gradski urbanista Marko Stojčić je istakao da je odluka veoma važna za mnoge građane Beograda, kako za vlasnike plutajućih objekata tako i za korisnike i građane koji žive u blizini tih objekata.\n– Izrada plana je bila veoma zahtevna. Plan predstavlja početak konačnog razrešenja ove teme. Beograd ima preko 200 kilometara obala i sigurno je u poslednjim decenijama postao evropski grad sa najviše investicija i gradnje u ovoj oblasti – kazao je Stojčić.\nOn je istakao da je ova oblast bila zapostavljena i da zbog toga postoje objekti koji ne zadovoljavaju standarde.\n– Ovim planom su definisane zone u kojima mogu da postoje plutajući objekti, kao i zone za koje su potrebni posebni uslovi. Nakon ovog plana očekujemo izmene Zakona o vodama koje će nam pomoći da u potpunosti uredimo ovu oblast – naveo je Stojčić.\nKako je precizirao, plan definiše osam tačnih lokacija gde se plutajući objekti mogu nalaziti.\n– Razmak između splavova je definisan protivpožarnim propisima, a koji će vlasnici morati da poštuju. Takođe, vlasnici splavova će imati rok od dve godine da izvrše izmene arhitektonski neprihvatljivih objekata, kao i ostale mere predviđene ovim planom – zaključio je Stojčić i dodao da je cilj ovih odluka da Beograd zadrži splavove po kojima je prepoznatljiv.\nZamenik gradonačelnika Goran Vesić istakao je da uređivanje ove oblasti zahteva da se radi korak po korak.\n– Čekaće nas niz izazova. Uz ostavljanje roka da se svi prilagode, jedna od stvari je i ta da oni koji su vlasnici splavova neće moći da bacaju fekalije u reku. Verujem i da će, kada počnemo da naplaćujemo, polovina splavova nestati sa reka u roku od nekoliko meseci, jer sada ne plaćaju ništa, već drže mesta koja žele da preprodaju. Ostaće oni koji žele da rade, urbanizam će biti obavezan za saglasnost, definisaće se visina splavova i u kom delu obale sme da se obavlja koja delatnost. Vlasnici splavova biće obavezni da čiste oko objekata jer će kazne biti rigorozne. „Beogradvode” će nabaviti brod za čišćenje obale, a za ljude koji žive blizu obala biće veoma važno to što će se rešavati i problem buke sa splavova. U toku je javna rasprava i zakon će nam dati ovlašćenje da Komunalna milicija može da reši problem buke koja se ne odnosi samo na splavove. Tako će oni na licu mesta meriti buku, izricati mere upozorenja, kazne, zatvarati objekta ili oduzimati sredstvo sa koga se emituje buka. Pored toga, zajedno sa Mašinskim i Građevinskim fakultetom radimo i na pripremi standarda za zaštitu od buke gde će postojati zaštita od buke koja košta, ali zato nikome neće smetati, a moći ćete da puštate muziku – kazao je Vesić.


Otvorena fabrika pijaće vode u Šalincu kod Smedereva – Semendria\nOtvorena fabrika pijaće vode u Šalincu kod Smedereva\n31. maj 2017. DRUŠTVO – Izvor: Beta – U selu Šalinac kod Smedereva juče je puštena u rad fabrika vode čija je izgradnja koštala 3,2 miliona evra i koja može da snabdeva 25.000 korisnika.\nTa investicija je realizovana donacijom Vlade Nemačke i kreditom Nemačke razvojne banke (KfW).\nFabriku vode su u rad pustili ministarka građevinarstva, saobraćaja i infrastrukture Srbije Zorana Mihajlović i ambasador Nemačke u Beogradu Aksel Ditman, u prisustvu gradonačelnice Smedereva Jasne Avramović.\nMihajlović je rekla da će Vlada Srbije uložiti gotovo 20 miliona evra u vodosnabdevanje kako bi u naredne tri godine oko 500.000 građana Srbije dobilo čistu i zdravu pijaću vodu.\nOna je naglasila da će ove godine biti završene fabrike vode u Vršcu i Užicu, dok će u naredne tri godine nova postrojenja za preradu vode dobiti Aleksinac, Pirot, Kikinda, Sombor i Vrbas. Svi ti projekti, osim vodovoda u Užicu, realizuju se sa nemačkim partnerima.\n“Uprkos globalnoj nestašici pijaće vode, Srbija mora da sačuva svoja izvorišta pijaće vode i da ostane jedna od retkih zemalja u kojoj će svi građani imati pristup zdravoj i pijaćoj vodi”, istakla je Mihajlovićeva.\nAmbasador Nemačke Aksel Ditman je podsetio da su u Srbiji od 2000. godine zahvaljujući nemačkoj razvojnoj pomoći realizovani projekti u vrednosti od 1,6 milijardi evra, od čega je za projekte vodosnabdevanja izdvojeno više od 230 miliona evra.\n“Otvaranje ove fabrike predstavlja primer dobre bilateralne saradnje dve zemlje i znak da Nemačka podržava Srbiju na putu ka EU”, rekao je Ditman.\nIz fabrike vode u Šalincu pijaćom vodom snabdevaće se i sela Radinac, Lipe i Vranovo, a pri kraju su radovi u ostalim selima smederevske opštine u kojima se menjaju stare azbestne cevi. Ukupno ulaganje u vodosnabdevanje u Smederevu i okolini je 6,2 miliona evra i 94 odsto radova je završeno, saopštilo je Ministarstvo građevinarstva, saobraćaja i infrastrukture.\n« Uskoro odluka o pristaništu u Smederevu\nJoš jedna bronza Jasmini Milovanović »


Pet zemalja EU-a prihvatit će migrante s 'Aquariusa' | Migrantska kriza | Al Jazeera Balkans\nMalta će dopustiti privremeno uplovljavanje brodu koji danima na Mediteranu traži luku za prihvat.\nSpašeno 10 osoba, od kojih je četvero njih odmah prebačeno u bolnicu, dok se tri vode kao nestaleEPA - Arhiva\nPet zemalja Evropske unije pristalo je da prihvati neke od 141 migranata s humanitarnog broda "Aquarius", objavila je Evropska komisija, nakon čega je i Malta objavila da će dopustiti privremeno uplovljavanje brodu koji danima na Mediteranu traži luku za prihvat.\nBrod "Aquarius", kojim upravljaju francusko-nemačka humanitarna organizacija SOS Mediteran i Lekari bez granica, spasio je migrante u dve odvojene operacije i sada se nalazi u međunarodnim vodama između Italije i Malte, dva meseca nakon intenzivne diplomatske krize podstaknute novom italijanskom Vladom, koja je odlučila da zatvori svoje luke za migrante, jer ne želi da postane izbeglički logor.\nFrancuska, Španija, Nemačka, Portugalija i Luksemburg pristali su da preuzmu neke od 141 migranata s humanitarnog broda "Auquarius", objavila je EK, piše Reuters.\nPotrebno trajno rješenje migrantskog pitanja\nMeđutim, kako prenosi Reuters, evropski komesar za migracije Dimitris Avramopoulos rekao je da blok treba da pronađe trajno rešenje za migrantsko pitanje.\n"Ne možemo da se pouzdamo u ad-hoc dogovore, trebaju nam održiva rešenja. Ne leži odgovornost samo na jednoj ili više država članica, već na celoj EU", kazao je Avramopoulos.\nPredsednik španske pokrajine Katalonije Quim Torra predložio je humanitarnom brodu "Aquarius" sa 141 migrantom da pristanu u njihovu regiju i na Twitteru predložio letovališta Palamos, Vilanove i St. Carles de la Rapita te poručio kako će "Katalonija uvek biti zemlja prihvata".\nU Francuskoj su spremnost za prihvat dela migranata oglasile luka Sete, na jugu, i vlasti ostrva Korzika.\nPortugalija je spremna da prihvati 30 od ukupno 244 migranata na brodovlju u Mediteranu, a to znači "Aquariusu" i drugim brodicama koje su sada na Malti, navela je portugalska Vlada u saopštenju.\nNakon tih objava, Malta je ponudila uplovljavanje, prenosi nemačka agencija dpa.\n"Malta će napraviti ustupak dopuštajući plovilu ulazak u njene luke, iako za takav čin nema zakonske obaveze", rečeno je izjavi i dodano kako će migranti biti naknadno raspoređeni širom Francuske, Nemačke, Luksemburga, Portugalije i Španije.\n"Malteška Vlada smatra ovo konkretnim primerom europskog vođstva i solidarnosti", piše u izjavi.\nTri puta više migranata nego 2017.\nUsled dugotrajne rasprave između članica EU-a o tome kako upravljati prilivom migranata, Italija i Malta zauzele su čvrst stav u vezi spasilačkih brodova u Mediteranu kojima upravljaju nevladine organizacije i odlučile da zatvore svoje luke za njih.\nŠpanija, koju od 1. juna vodi socijalist Pedro Sanchez, primila je sredinom tog meseca u Valensiji 630 migranata, pošto su ih odbile Italija i Malta.\nU utorak je španski premijer Sanchez rekao da bi ta zemlja mogla da primi 60 od 141 migranta i objasnio da "Španija nije najbliža luka, a samim tim ni najsigurnija luka za pristajanje", istakao je jedan Vladin izvor, prenosi AFP.\nOd kako je preuzela dužnost u junu, nova talijanska Vlada populista i antimigrantski nastrojenih stranaka odlučila je da zatvori svoje luke za migrante, ističući da Italija, koja je primila najveći migranata spašenih na moru, jer je njena obala najbliže Africi, više neće biti evropski izbeglički logor.\nU Italiju je pristiglo više od 650.000 migranata od 2014. godine, a ona je više puta apelovala na EK da donese rešenje o ravnomerenijoj raspodeli imigratnskog tereta.\nOd početka godine više od 25.000 migranata stiglo je u Evropu morskim putem, prema prvim podacima Organizacije za migracije Ujedinjenih nacija, ili blizu tri puta više nego 2017. godine u istom razdoblju.\nHumanitarne grupe: Brodovi ne pomažu migrantima na Mediteranu\nSeehofer za dogovor s Italijom i Grčkom o migrantima


Nedimović: Procena štete za deset do 15 dana - Radio Luna\nNedimović: Procena štete za deset do 15 dana\nKolika će pomoć biti upućena, još nije precizirano.\nProcena štete prouzrokovane elementarnim nepogodama biće poznata za deset do 15 dana,izjavio je ministar poljoprivrede, šumarstva i vodoprivrede Branislav Nedimović. Rekao je da će Vlada obezbediti pomoć. Podsetio je da je elementarnim nepogodama prethodnih dana pogođena 21 opština i da je Vlada formirala komisiju za procenu štete.\nKolika će pomoć biti, Nedimović nije mogao da precizira.\n– Koliko će ona iznositi ne znamo dok ne dobijemo detaljne podatke o visini štete, ali oštećeni privrednici i građani svakako mogu očekivati neku vrstu pomoći, bilo u novcu ili opremi, kazao je Nedimović.\nPodsetimo, direktor vladine Kancelarije za upravljanje javnim ulaganjima Marko Blagojević je izjavio nedavno da je do ovog ponedeljka bio rok da lokalne samouprave dostave izveštaje o šteti koju su uzrokovale nedavne elementarne nepogode u pojedinim opštinama u Srbiji.\nTokom gostovanja na RTS-u Blagojević je rekao da će osnovni kriterijum za raspoređivanje pomoći biti pitane da li postoji šteta i da li postoji potreba za obnovom, nakon čega će se raditi procena sredstava.\nPodsećamo, tokom olujnog nevremena 13. juna na teritoriji Užica je palo oko 29,3 litara kiše po metru kvadratnom i u užičkom kraju nanelo je štetu na oko 8.000 hektara oranica i malinjaka, prema rečima člana Gradskog veća Sanje Janković. Jako nevreme je pogodilo i Prijepolje, Priboj, Požegu, nanelo veću štetu na usevima, malinjacima, plastenicima i putnoj infrastrukturi, izavalo proglašenje vanredne situaicje u požeškim selima i pribojskoj opštini.\nI o malinama…\nGovoreći o malinarima, Nedimović navodi da država ne može da utiče na cenu maline, ali to ne znači da ne treba da pomogne.\n– Možemo da regulišemo tržište, da vodimo računa da ne dođe do poremećaja i zloupotreba, ali da država bude tu kada imamo ekstremne situacije, rekao je Nedimović.\nPrema njegovoj proceni, može se očekivati da će cena maline biti sve niža.\n– Zato bi malinari nižu cenu trebalo da kompenzuju većim zasadima i količinama, trebalo bi da obrate više pažnje na kvalitet, da diverzifikuju zasade i da pored maline gaje i neko drugo voće. Važno je i da standardizuju našu proizvodnju da izbrendiraju srpsku malinu, a ne da govore o ariljskoj ili prijepoljskoj malini, rekao je Nedimović.\nTužba Zorice Mitrović odbijena u celosti, Divović oslobođen\nitsadmin јун 25


U kriznim vremenima potrebno je što veće opšte razumevanje u društvu\nSvako društvo je složen mehanizam i najčešće je spoj tradicionalnih i savremenih shvatanja uopšte prilikom delanja i razumevanja. Imajući u vidu dešavanja u koje svet upao, gotovo poslednju deceniju boreći se sa novim i nesvakidašnjim izazovima u vidu raznih kriza različitog obima i oblika, od migrantske, preko krize pandemije virusa, do tekuće ratne krize koja se iz jednog dela sveta preliva na ostatak planete, samim tim dotiče sve zemlje pa i našu.\nU takvim okolnostima, gipkost,snalažljivost pa i žilavost, tj. otpornost našeg naroda na nedaće svakojake vrste tokom prošlosti, manfisetovali su ne tako dramatične scene i posledice kao u mnogim drugim zemljama i područijima. No bez obzira na karakter jednog naroda u odnosu na teške okolnosti, glavnu vrlinu prenebregavanja odredjene krize daje državno rukovodstvo, po čijim smernicama se usmerava način funkcionisanja, kako bi što bezbolnije neka novonastala nezavidna situacija se prebrodila.\nNekako smo čitavu poslednju deceniju izlazili po pravilu jači iz svih nemilih globalnih dešavanja, paralelno kako je država jačala, narod je sticao sigurnost u svoju državu. Tim putem našu zemlju je poveo predsednik Republike Srbije Vučić, koji je svojim iskustvom anticipirao nadolazeća vremena i uvek nagoveštavao potencijalne probleme sa kojima bi se društvo suočavalo. Taj teret je uvek želeo da najviše ponese na svojim ledjima, a društvu ostavio prostor za napredak, i sve uporedo sa tim ka cilju snaženja zemlje u celini. Kada dešavanja, kao što su trenutna u svetu, takva da ne zavise od nas i politike naše zemlje, tim pre bi morali da se vodimo onim usmerenjima državnog vrha i utemeljimo pravac na isti smer kao društo ne bi li ikako prevazišli i zaobišli eventualne posledice koje se već širom planete emituju.\nHomogenizacija u pogledu nacionalnih interesa, na prvom mestu je što trebamo da izgradimo kao jedinstvenu svest i potreba da se ne iskače iz tog toka, sve zarad očuvanja bezbednosti i nastavak opšteg napretka i razvoja društva u smeru u kom se krećemo. Ako može u jednoj od najrazvijenih zemlja sveta Nemačkoj, ministar da pozove narod da selektivno koristi toplu vodu i slične apele koje se mogu čuti u toj zemlji, koja je gigant u ekonomskom i svakom drugom smislu, što je radikalna stvar za to društvo, onda recimo u Srbiji ako sličan apel usledi ali u daleko blažoj formi, recimo kao što je kampanja Letujmo u Srbiji da to naš čovek prosudi kao opšte i društveno korisno dobro. Oni kojima je u opisu posla i resora, bi svojim ličnim primerom i inicijatvom trebali da povuku društvo u tom pravcu , ostvarivanja medjusobne višenamenske koristi. Drastičan primer je recimo podatak da iz naše zemlje je otputovalo preko pola miliona ljudi u inostranstvo na odmor u dane praznika, što je recimo upravo neadekvatno shvatanje te zajedničke mobilnosti i opšteg razumevanja vremena u kom smo, jer nasuprot tome, njihovim odmorima širom naše najlepše zemlje ekonomski benefiti bi bili nemerljivi za srpsku ekonomiju. Samo neki od primera, ima ih puno, kao vodilja koja nam je potrebna da u svom rasudjivanju imamo više takta za sopstvenu državu i da to na odredjeni način shvatimo i kao odgovornost prema zajednici u kojoj živimo.\nAko državno rukovodstvo brine o bezbednosti, ekonomiji, integritetu zemlje, o razvoju, izgradnji, zdravstvenoj zaštiti, vitalnim stvarima, onda i svak pojedinačno, i društvo u celini bi zauzvart samo stepenicu više trebalo da podigne svest o osetljivosti situacije koja bukti u svetu i o solidarnosti medjusobnoj i koordinaciji jačoj, jer se proporcionalno tome i reflektuje na svakodnevni život svakog gradjanina i srpskog čoveka.\nNeracionalno ponašanje ne moze doneti ikakav boljitak, jer se pre ili kasnije reflektuju posledice, tako i u drugom smeru, odgovornost, solidarnost i osećaj za društvo donosi i spokoj i osećaj zrelosti jednog naroda. Tako recimo i kulturu sećanja na dogadjaje iz prošlosti na kojima naročito insistira predsednik Vučić, koja nam iznova i iznova čuva kičmenu moždinu u zemlji, kao bitan deo identiteta i čini nas samosvesnijima. Upravo sutra predsednik Vučić prisustvovaće obeležavanju Dana sećanja na žrtve zločina-genocida NDH u koncentracionom logoru Jasenovac i njegovom najvećem stratištu u Donjoj Gradini i time ukazati veliku simboliku da vredi znati u celom civilizovanom svetu, da je vreme da i srpska suza ima roditelja, što je u prošlosti bilo izuzeto. Ovakvi i slični dogadjaji u kojima se podseća na ono kroz šta smo prošli kao društvo, su bitni i suštinski znače nadolazećim generacijama kako bi pravilno oblikovali svoj doživljaj o sopstvenom narodu i izgradili pravilnu sliku o mestu na mapi ostalih naroda.\nUsled totalnih i bombastičnih izjava, namera, odluka i reakcija sa svih strana i meridijana a u vezi sa ratnim dešavanjima u Ukrajini, naša Srbija se oslanja na mejdunarodno pravo kao zaštitnicu i oslonac najsigurniji od svih, medjutim iskušenja koja se stavljaju pred nas i pre svih predsednika Srbije nisu mala.\nOno što uliva sigurnost društvu je da predsednik Vučić snagom ljubavi prema zemlji odoleva svim pritiscima ma odakle dolazili i ne dopušta da svakodnevne aktivnosti nedobrnonamerne koje se čine prema našoj državi, utiču na životni ambijent i prostor koji gradimo za kvalitetniji život danas i za generacije koje dolaze.\nViše osećaja i razumevanja u odnosu na dešavanja koja su sve samo ne uobičajna, je ono što je našem društvu kao spoju tradiocionalnog i savremenog neophodno.


Zakon o podsticajima u poljoprivredi i ruralnom razvoju - Poreski Savetnik\n"Sl. glasnik RS", br. 10/2013\n4) nosilac porodičnog poljoprivrednog gazdinstva jeste fizičko lice - poljoprivrednik koji obavlja poljoprivrednu proizvodnju, i koje je upisano u Registar poljoprivrednih gazdinstava, kao nosilac porodičnog poljoprivrednog gazdinstva;\n10) poljoprivrednik je nosilac ili član porodičnog poljoprivrednog gazdinstva koji se isključivo bavi poljoprivrednom proizvodnjom;\n12) porodično poljoprivredno gazdinstvo jeste poljoprivredno gazdinstvo na kojem fizičko lice - poljoprivrednik zajedno sa članovima svog domaćinstva (bez obzira na srodstvo) obavlja poljoprivrednu proizvodnju;\nObim sredstava iz stava 1. ovog člana utvrđuje se u okvirima budžeta ministarstva koji ne može biti manji od 5% budžeta Republike Srbije u smislu zakona kojim se uređuje budžetski sistem.\nMaksimalni iznos podsticaja za kvalitetne priplodne mlečne krave može da se odredi i u zavisnosti od proizvedene količine mleka po grlu u periodu laktacije, a u skladu sa podacima pravnog lica ovlašćenog za poslove selekcije - odgajivačke organizacije.\nPostupak za ostvarivanje prava na podsticaje pokreće se po zahtevu korisnika podsticaja koji se podnosi Upravi za agrarna plaćanja (u daljem tekstu: Uprava) sa podacima iz Registra na dan 31. marta tekuće godine.\nO ostvarivanju prava na podsticaje u postupku iz st. 1. i 2. ovog člana odlučuje direktor Uprave rešenjem.\nNa rešenje iz stava 3. ovog člana može se staviti elektronski potpis, u skladu sa zakonom kojim se uređuje elektronski potpis.\nNa rešenje iz stava 3. ovog člana može se izjaviti žalba ministru u roku od 15 dana od dana dostavljanja rešenja.\nMinistarstvo u okviru godišnjeg izveštaja o radu, u skladu sa zakonom, podnosi Vladi Godišnji izveštaj o stanju u poljoprivredi u prethodnoj kalendarskoj godini (u daljem tekstu: Zelena knjiga).\nZelena knjiga sadrži ocenu stanja i ekonomskog položaja poljoprivrede, kao i predlog i način sprovođenja mera poljoprivredne politike za naredni period, u skladu sa ovim zakonom i zakonom kojim se uređuje poljoprivreda i ruralni razvoj.\nZelena knjiga je javni izveštaj i objavljuje se u "Službenom glasniku Republike Srbije".\nRegresi su novčani iznosi koji se u određenom procentu isplaćuju za kupljenu količinu inputa za poljoprivrednu proizvodnju (gorivo, đubrivo, seme i drugi reproduktivni materijal), usluge osiguranja i troškove skladištenja u javnim skladištima.\nPravo na korišćenje premije za mleko ima pravno lice, preduzetnik i fizičko lice - nosilac porodičnog poljoprivrednog gazdinstva, pod uslovom da je:\nPravo na korišćenje osnovnih podsticaja ima pravno lice, preduzetnik i fizičko lice - nosilac komercijalnog porodičnog poljoprivrednog gazdinstva, pod uslovom da je upisano u Registar i da je prijavilo površine pod odgovarajućom kulturom u skladu sa posebnim propisom kojim se uređuje registracija poljoprivrednih gazdinstava.\nPodsticaji iz stava 1. ovog člana ostvaruju se za prijavljene i zasejane, odnosno zasađene površine pod odgovarajućom kulturom do najviše 100 ha i to samo za obradivo poljoprivredno zemljište.\nPravo na korišćenje proizvodno vezanih podsticaja ima pravno lice, preduzetnik i fizičko lice - nosilac komercijalnog porodičnog poljoprivrednog gazdinstva, pod uslovom da je upisano u Registar i da je prijavilo površine pod odgovarajućom kulturom u skladu sa posebnim propisom kojim se uređuje registracija poljoprivrednih gazdinstava.\nPravo na korišćenje podsticaja u stočarstvu ima pravno lice, preduzetnik i fizičko lice - nosilac komercijalnog porodičnog poljoprivrednog gazdinstva, pod uslovom da je:\n3) izvršilo obeležavanje i registraciju grla, odnosno košnica pčela u Centralnoj bazi, osim za jagnjad, živinu i ribe;\nLice iz stava 1. ovog člana za korišćenje podsticaja u stočarstvu za kvalitetna priplodna grla iz člana 17. stav 1. tačka 2) podtač. (1), (3), (4), (9), (10), (11), (12) i (13) pored uslova iz stava 1. ovog člana mora da ispuni uslov da su ta grla prijavljena na njegovom poljoprivrednom gazdinstvu pod kontrolom pravnih lica ovlašćenih za poslove selekcije - odgajivačke organizacije, u skladu sa zakonom kojim se uređuje stočarstvo i da se koriste za proizvodnju mleka i mesa ili služe za dalju reprodukciju na njegovom poljoprivrednom gazdinstvu.\nMinistar bliže propisuje način ostvarivanja prava na podsticaje u stočarstvu, kao i obrasce zahteva za ostvarivanje tih podsticaja.\nPodsticaji iz stava 1. ovog člana ostvaruju se po kravi za tovna grla čiste rase, koja pripadaju stadu namenjenom za uzgoj teladi za proizvodnju mesa.\nPodsticaji iz stava 1. ovog člana ostvaruju se ako je tovno grlo proizvedeno u sopstvenom zapatu, kupljeno, odnosno uvezeno u godini u kojoj se podnosi zahtev, ako je provelo ili će provesti u vlasništvu tog lica najmanje 185 dana i ako je namenjeno za proizvodnju mesa i po završetku tova će biti predato u klanicu ili je namenjeno izvozu.\nPravo na korišćenje regresa ima pravno lice, preduzetnik i fizičko lice - nosilac komercijalnog porodičnog poljoprivrednog gazdinstva koje je upisano u Registar.\nRegresi za gorivo i/ili đubrivo i/ili seme isplaćuju se u minimalnom ukupnom iznosu od 6.000 dinara po hektaru za istu površinu za koju je ostvario pravo na osnovne podsticaje iz člana 17. stav 1. tačka 1) podtačka (1) ovog zakona.\nRegresi za premiju osiguranja za useve, plodove, višegodišnje zasade, rasadnike i životinje isplaćuju se u minimalnom ukupnom iznosu od 40% plaćene premije osiguranja za prijavljene površine pod odgovarajućom kulturom do najviše 100 ha.\nPravo na korišćenje kreditne podrške ima pravno lice, preduzetnik i fizičko lice - nosilac komercijalnog porodičnog poljoprivrednog gazdinstva koje je upisano u Registar.\nPravo na podršku iz stava 1. tač. 1) i 3) ovog člana ima pravno lice, preduzetnik i fizičko lice - nosilac komercijalnog porodičnog poljoprivrednog gazdinstva, koji su upisani u Registar.\nPravo na podsticaje iz stava 1. ovog člana ima pravno lice, preduzetnik i fizičko lice - nosilac komercijalnog porodičnog poljoprivrednog gazdinstva, koji su upisani u Registar.\nPravo na korišćenje podsticaja iz stava 1. tač. 2) i 3) ovog člana ima pravno lice, preduzetnik i fizičko lice - nosilac komercijalnog porodičnog poljoprivrednog gazdinstva, koji su upisani u Registar.\nPravo na korišćenje podsticaja iz stava 1. tačka 4) ovog člana ima pravno lice, fizičko lice - nosilac komercijalnog porodičnog poljoprivrednog gazdinstva i preduzetnik, koji su upisani u Registar, kao i jedinica lokalne samouprave i udruženje.\nPravo na korišćenje podsticaja za sprovođenje naučnoistraživačkih, razvojnih i inovativnih projekata u poljoprivredi ima fizičko lice - nosilac komercijalnog porodičnog poljoprivrednog gazdinstva i preduzetnik, pod uslovom da su upisani u Registar, kao i naučnoistraživačka ustanova i pravno lice koje ispunjava uslove za obavljanje savetodavnih i stručnih poslova u skladu sa zakonom kojim se uređuje obavljanje savetodavnih i stručnih poslova u poljoprivredi.\nDanom stupanja na snagu ovog zakona prestaju da važe odredbe Zakona o poljoprivredi i ruralnom razvoju ("Službeni glasnik RS", broj 41/09) koje se odnose na podsticaje, korišćenje podsticaja, kao i odredbe člana 37. stav 1. tač. 2) i 3), čl. 41. i 43. tog zakona.\nSubpages (2): Pravilnik o uslovima, načinu i obrascima zahteva za ostvarivanje prava na regres za gorivo Uredba o raspodeli podsticaja u poljoprivredi i ruralnom razvoju u 2013. godini


DJECI SUNCA POTREBAN BOLJI SPECIJALNI PROGRAM INKLUZIJE | SRNA\nPALE, 22. MARTA /SRNA/ - Djeca sa Daunovim sindromom su djeca sunca koja znaju da pruže ljubav i za njih je u okviru inkluzije potreban malo bolji specijalni program, rekla je Srni penzionisani defektolog u Udruženju za pomoć djeci i omladini sa posebnim potrebama "Sunce" sa Pala Azra Salihodžić.\n"Inkluzije su jako bitne i treba da imaju defektologa, logopeda, psihologa, pedagoga i socijalnog radnika jer je to tim bez kojeg se ne može. Socijalni radnik ne treba samo da sjedi već da izlazi na teren i vidi gdje i kako žive ta djeca, pomognu i da od društva traže da im se više da", naglasila je Salihodžićeva za Srnu.\n"Nijedno dijete nije kao dijete sa Daunovim sindromom - toliko osjećaju, znaju, vole, uvijek nasmijana kao sunce", istakla je Salihodžićeva.\nNajstariji volonter i roditelj Udruženja "Sunce" Pale Mira Vujinović rekla je da je u udruženju pet članova sa Daunovim sindromom različitih godina, te da zna za još jedno lice na području Pala koje vrlo lijepo funkcioniše, ali da nikad nije bilo njihov član.\n"Za njih mogu da kažem da su senzibilna, topla djeca, rijetkost da su agresivna, nauče osnovne radnje onoliko koliko mogu. Bitno je da budu prihvaćeni u sredini", naglasila je Vujinovićeva.


Podrška Telekoma Srbija ženskom preduzetništvu i aktivizmu: Predstavljen projekat UdruŽene kojim se osnažuju udruženja žena - Story\nPodrška Telekoma Srbija ženskom preduzetništvu i aktivizmu: Predstavljen projekat UdruŽene kojim se osnažuju udruženja žena\n07/03/2019 | 15:25\nKompanija Telekom Srbija pokrenula je novi projekat „UdruŽene“ sa ciljem podrške ženskom preduzetništvu, kao i afirmaciji i osnaživanju žena za njihovo aktivno učešće u razvijanju lokalnih zajednica. Simbolično predstavljen uoči Dana žena, 8.marta, projekat UdruŽene realizuje se u saradnji sa Savetom za rodnu ravnopravnost Vlade AP Vojvodine, a na prvom mestu posvećen je udruženjima žena u manjim sredinama, odnosno promociji kulturne baštine i ženskog stvaralaštva.\nDirektorka Sektora za odnose s javnošću Telekoma Srbija Marija Bošković istakla je da su društveno odgovorne aktivnosti kompanije Telekom Srbija pre svega usmerene na stvaranje poslovnog okruženja u službi digitalnih inovacija, na jačanje obrazovanja i pružanje podrške preduzetništvu.\n– Kao kompanija koja se zalaže za rodno ravnopravan tretman žena u svim aspektima poslovnog i životnog okruženja, Telekom Srbija je prepoznat i po dodatnoj podršci ženama u cilju promovisanja ženskog preduzetništva, i to pre svega tehnološkog preduzetništva, jer ono predstavlja budućnost naše delatnosti. Međutim, da bismo do toga došli, nikako ne smemo da zaboravimo i zapostavimo ni svoju tradiciju i korene i žene koje se bave tradicionalnim zanimanjima, jer i one svojim istrajnim radom grade našu budućnost – izjavila je Marija Bošković.\nBudući da je najveći broj udruženja žena organizovan upravo na teritoriji Vojvodine, tokom prve faze projekta, ove godine će biti predstavljena saradnja sa dvadeset udruženja žena iz tog dela Srbije kojima će podrška Telekoma Srbija pomoći u misiji očuvanja, negovanja i promovisanja tradicije, starih zanata i humanitarnog rada.\n– Savet za rodnu ravnopravnost jasnog je opredeljenja o potrebi poboljšanja položaja žena, kao i unapređivanja lokalnih zajednica uopšte, te je saradnja sa kompanijom Telekom Srbija ključna u cilju postizanja preduslova za kreiranje i sprovođenje aktivnosti koje za cilj imaju unapređenje položaja žena, posebno žena na selu. Ovakav primer društveno odgovornog poslovanja koje sprovodi Telekom Srbija pokazuje da svi zajedno moramo voditi računa i o odnosu prema društvenoj zajednici, njenim potrebama, bezbednosti, kvalitetu života i socijalnom stanju – istakla je Mia Strajin, predsednica Saveta za rodnu ravnopravnost polova Vlade AP Vojvodina.\nProjekat je počeo posetom Višnjićevu (Šid) i Čereviću (Beočin), gde je predstavljena saradnja sa udruženjima žena “Filip Višnjić” iz Višnjićeva, “Morovićanke” iz Morovića i “Moje Selance” iz Čerevića, koje svojim aktivnostima doprinose obogaćivanju svakodnevnice žena iz svojih mesta, pružajući im priliku za unapređenje i osnaživanje kroz rad i druženje.\n– Zahvalni smo kompaniji Telekom Srbija što je prepoznala značaj ženskih udruženja ne samo za lokalnu kulturu, već i za samoostvarivanje žena koje žive na selu i u manjim sredinama – izjavila je Gordana Škorić, predsednica Udruženja žena “Filip Višnjić”.\nRučni radovi poput tkanja, vezenja, pletenja, oslikavanja platna, heklanja, izrada nakita i nošnji, kao i očuvanje domaće tradicionalne kuhinje samo su neke od delatnosti u okviru kojih žene, učesnice projekta UdruŽene, čuvaju lokalne običaje i baštine tradiciju srpskog i ostalih naroda koji žive u našoj zemlji. Neka od udruženja na taj način stvaraju i prepoznatljiv brend, i upravo kroz udruživanje napravila su i prve korake u preduzetništvu.\nDeset timova konkuriše za podršku u okviru programa “mts startap ubrzanje“\n“Teslin vremeplov” dobitnik BalCannes nagrade za najbolji regionalni projekat\nSedmi mts app konkurs: Proglašeni pobednici nacionalnog takmičenja\nProglašeni pobednici prvog “Regionalnog app izazova“


Gojković: Situacija u Vojvodini nestabilna, još jedan grad je potencijalno žarište - RTV Santos\nGojković: Situacija u Vojvodini nestabilna, još jedan grad je potencijalno žarište\nSituacija u vezi sa korona virusom u Vojvodini je nestabilna, ali pod kontrolom, a u pokrajini Novi Sad prednjači po broju obolelih i zabrinjava to što je potencijalno ozbiljno žarište Vrbas gde je trenutno 25 pacijenata hospitalizovano, izjavio je danas pokrajinski sekretar za zdravstvo Zoran Gojković.\nOn je za Pink rekao da je trenutno u Kliničkom centru Vojvodine 108 pacijenta smeštenih u dve zgrade, da se pripremaju još dve zgrade za eventualno veći broj obolelih, da je u bolnici u Pančevu 94 pacijenta, dok ostale bolnice na teritoriji Vojvodine nemaju neki veći priliv obolelih.\n„Ono što je zabrinjavajuće je da mi i dalje, i pored upornih apela i upozorenja, imamo situaciju da se u zatvorenom prostoru odvijaju različite proslave sa ogromnim brojem ljudi„, naveo je Gojković.\nPrema njegovinm rečima, u Vrbasu su u toku prošle nedelje bile tri, četiri svadbe sa po 300 ili 400 ljudi, a za danas ju ponovo najavljeno okupljanje, ne samo u Vrbasu, nego u celoj Srbiji.\nGojković je istakao da se iz trenutne situacije mora izaći što pre, a to ne može da se dogodi bez strogog pridržavanja zaštitnih mera svih u društvu.\nOn je naveo da je već četiri meseca zdravstveni sistem zategnut kao struna i četiri meseca lekari i medicinske sestre rade u veoma teškim uslovima, jer je veliki broj obolelih.\n„Ukoliko ne uspemo da suzbijemo u ovom trentuku ovaj lanac, doći ćemo u situaciju da ćemo u septembru i oktobru i dalje u bolnicama imati veliki broj zaraženih, što može da bude ozbiljan problem za zdravstveni sistem„, kazao je Gojković.\nNavodeći da je problem što su pacijenti stari između 30 i 50 godina sa težom kliničkom slikom, Gojković je dodaje da ima dovoljno opreme i kadrovskog potencijala u zdravstvu i da je cilj da se smanji povećanje broja obolellih u kratkom vremenskom periodu.\nPrethodnoRespiratorni centar u Zrenjaninu radi 24 časa\nSledećeNajnoviji podaci Ministarstva zdravlja o broju obolelih i preminulih


Šešelj pregledan, SRS najavljuje proteste u Hagu - mojKontakt portal - Radio Televizija Kontakt\nŠešelj ostaje u zatvoru\n“Šešelja mogu pregledati i objektivan izveštaj sačiniti samo lekari po njegovom izboru i od njegovog ličnog poverenja. Tim lekara je skoro u potpunosti formiran, a predvodiće ga profesor Milovan Bojić”, rekao je Šarović.\nPrema njegovim riječima, Šešelj je juče odveden u civilnu bolnicu u Hagu, gdje je izvršen pregled PET skenerom, ali rezultati pregleda, niti bilo kakav medicinski izvještaj “nisu mu dostavljeni”.\n“Srpski lekari neće putovati u Hag dok god Šešelju ne bude dostavljen izveštaj sa PET skenera zbog čega mi insistiramo na njegovom hitnom dostavljanju”, poručio je Šarović.\nIstičući da je Šešeljevo loše zdravstveno stanje isključiva posljedica dvanaestogodišnjeg pritvora i uskraćivanja adekvatne i blagovremene medicinske nege u Haškom tribunalu, Šarović je najavio proteste i skupove podrške u zemlji i inostranstvu kako se ne bi izgubio “nijedan dan za lječenje”.\n“Prvi će biti održan u subotu, 25. oktobra, u 12 sati, ispred Kancelarije Haškog tribunala u Beogradu, u Ulici Jevrema Grijića 11. Ukoliko, ne bude adekvatne reakcije Haškog tribunala i ukoliko naš zahtev da ga pregledaju srpski lekari ne bude prihvaćen, blokiraćemo kancelariju Haškog tribunala u Beogradu”, naglasio je Šarović.


За чији рачун шпијунира „Пегаз“, софтвер који је „прочитао“ више од 50.000 телефона\nHomeVestiZa čiji račun špijunira „Pegaz“, softver koji je „pročitao“ više od 50.000 telefona\nZa čiji račun špijunira „Pegaz“, softver koji je „pročitao“ više od 50.000 telefona\nAktivisti za ljudska prava, novinari i advokati širom sveta na meti su telefonskog malvera koji je pojedinim vladama prodala izraelska kompanija koja je razvila softver za špijuniranje „Pegaz“, javljaju svetski mediji.\nNa listi koji su nadzirani putem softvera „Pegaz“ nalaze se telefonski brojevi 50.000 ljudi za koje se veruje da su interesantni pojedinim vladama, ali i kompanijama.\nProcurila evidencija pokazuje da su disidenti i oni koji im pomažu posebno bili interesantni onima koji su koristili softver za špijuniranje izraelske kompanije „NSO Grupa“.\nIzraelska kompanija to demantuje, a nije sasvim jasno ni odakle je lista došla – niti čiji su telefoni stvarno hakovani.\nU NSO kažu da je softver namenjen za upotrebu protiv kriminalaca i terorista i da je dostupan samo vojsci, agencijama za sprovođenje zakona i obaveštajnim agencijama iz zemalja sa dobrom evidencijom o ljudskim pravima.\nU izjavi se navodi da je prvobitna istraga koja je dovela do izveštaja pariske nevladine organizacije „Zabranjene priče“ i grupe za ljudska prava „Amnesti internešenal“ bila „puna pogrešnih pretpostavki i nepotkrepljenih teorija“.\nNavode o upotrebi softvera, poznatog kao „Pegaz“, preneli su među prvima Vašington post, Gardijan, Mond, kao i mnoge druge medijske organizacije širom sveta.\nSoftverski program „Pegaz“ inficira ajfon i android uređaje kako bi omogućio operaterima da izdvajaju poruke, fotografije i elektronsku poštu, snimaju pozive i tajno aktiviraju mikrofone.\nForenzički testovi na nekoliko telefona koji su se našli na listi onih koji su špijunirani potvrdili su da je imao tragove ovog špijunskog softvera.\nNa listi špijuniranih su novinari, aktivisti za ljudska prava, ali i šefovi država i vlada, članovi kraljevskih porodica i poslovni ljudi.\nHapšenje zbog krađe kablova kineske kompanije u Batajnici


Rusi tvrde da teroristi prave video igrice sa napadima - Glas Srpske\nRusi tvrde da teroristi prave video igrice sa napadima\nGS 23.06.2021 15:15\nTeroristi stvaraju kompjuterske igrice koje sadrže situacije slične terorističkim napadima u okviru prakse vršenja uticaja, izjavio je šef ruske Federalne službe bezbjednosti (FSB) Aleksandar Bortnikov.\nOn je tokom Devete konferencije o međunarodnoj bezbjednosti u Moskvi rekao da su mladi posebno podložni uticaju terorista, uključujući one kroz psihološka ubjeđivanja putem društvenih medija i ćaskanja u popularnim kompjuterskim igricama za više igrača na internetu.\n– Štaviše, islamisti su već dostigli nivo stvaranja svojih verzija takvih igrica koje im omogućuju da utiču na um potencijalnih pristalica terorizma i ekstremizma, ne samo verbalnom komunikacijom već i uključivanjem korisnika u terorističke napade u igricama – objasnio je Bortnikov.\nMeđunarodni godišnji forum u Moskvi okuplja zvaničnike državne odbrane radi razgovora o hitnim pitanjima i tendencijama na međunarodnom vojnom planu.\nForum je počeo juče i očekuje se da traje i sutra tokom dana, piše "Sputnjik".\nUčesnicima Foruma danas su se obratili predsjednik Rusije Vladimir Putin i ruski ministar odbrane Sergej Šojgu, prenosi Srpskainfo.


MZ Čitluk, na zajedničkom zadatku – GRAD Kruševac\nNaslovna » Društvo » MZ Čitluk, na zajedničkom zadatku\nVolonteri i aktivisti Mesne zajednice Čitluk, od uvođenja vanrednog stanja u Srbiji, redovno vrše dezinfekciju ulica u tom naseljenom mestu. Istovremeno, svakodnevno brinu i o svojim najstarijim sugrađanima koji su trenutno u izolaciji, a danas je podeljeno i 30 paketa sa osnovnim životnim namirnicama i sredstvima za higijenu\nPrema rečima Bobana Kostića, predsednika Saveta MZ, sa dezinfekcijom ulica i javnih površina u ovom naseljenom mestu, krenulo se od trenutka kada se Srbija suočila sa korona virusom.\n– Kao MZ smo se organizovali i sami otpočeli sa dezinfekcijom uz pomoć automizera (traktora s prskalicama), s tim da su nas u jednom trenutku omeli loši vremenski uslovi. Naši volonteri i aktivisti nastaviće sa ovom akcijom i trudićemo se da obuhvatimo sve ulice i javne površine – kazao je Kostić.\nDa su se meštani Čitluka odlično organizovali od trenutka proglašenja vanrednog stanja, te da se veliki broj volontera prijavio da pomogne pre svega starijim sugrađanima, kaže Kostić.\n–Pripremili smo i danas podelili 30 paketa sa osnovnim životnim namirnicama i sredstvima za higijenu , za samačka staračka domaćinstva i socijalno ugrožene porodice, a što je donacija privrednika iz ove mesne zajednice. Volonteri su stalno na terenu, obilaze starija lica koja imaju zabranu kretanja, dostavljaju im namirnice i lekove. Trudimo se da svima koji nailaze na bilo kakve poteškoće pomognemo u ovim teškim trenucima- ističe on.\nZa konkretnu pomoć ali i sve informacije u vezi sa novonastalom situacijom, meštani Čitluka mogu da se jave na telefon 037 692 291, svakog radnog dana, od 7 do 15 časova.\nIz Mesne zajednice Ćitluk poručuju građanima da ostanu kod kuće i poštuju sve propisane mere preventive, kako bi sačuvali sebe, svoje porodice i komšije. D.P.\nVolonteri i aktivisti Mesne zajednice Čitluk, od uvođenja vanrednog stanja u Srbiji, redovno vrše dezinfekciju ulica u tom naseljenom mestu. Istovremeno, svakodnevno brinu i o svojim najstarijim sugrađanima koji su trenutno u izolaciji, a danas je podeljeno i 30 paketa sa osnovnim životnim namirnicama i sredstvima za higijenu Prema rečima Bobana Kostića, predsednika Saveta MZ, sa dezinfekcijom ulica i javnih površina u ovom naseljenom mestu, krenulo se od trenutka kada se Srbija suočila sa korona virusom. - Kao MZ smo se organizovali i sami otpočeli sa dezinfekcijom uz pomoć automizera (traktora s prskalicama), s tim da su nas u jednom…\naktivisti dezinfekcija mz čitluk volonteri\t2020-03-28\nTag : aktivisti dezinfekcija mz čitluk volonteri\nPrethodni : In memoriam: Preminuo Vladimir Tasić, predsednik kruševačkih socijalista\nSledeći : U Kruševcu u toku dezinfekcija stambenih zgrada\nU Školskoj upravi tvrde: Ima dovoljno dezinfekcionih sredstava za škole\n20. januara 2021., 15:04


Marjanović se optužnicom tereti za krivično delo teško ubistvo.\nZoran Marjanović, koji je osumnjičen za ubistvo supruge Jelene Marjanović, od pomenutog događaja retko se oglašava na društvenim mrežama. Nakon slike koju je objavio sa groblja pokojne pevačice 30. avgusta 2018. i viteza objavljenog dan kasnije, on je juče prvi put nakon skoro dve godine promenio profilnu fotografiju na Fejsbuku.\nMarjanović je objavio selfi iz automobila gde se vidi da nosi majicu sa grbom Republike Srbije. Ispod fotografije gomilali su se komentari podrške njegovih prijatelja, a on je na to odgovorio "Ne daju se sokolovi lancima vezati".\nTakođe, prvi put je objavio i pesmu - kako je napisao...


Predsednik Buš i lider većine u Senatu, Hari Rid, ne slažu se oko slanja dodatnih snaga u Irak\nPredsednik Buš kaže da će staviti veto na predlog zakona o dodatnom finansiranju rata u Iraku i Avganistanu, jer su opozicioni zakonodavci to povezali sa rokovima za povlačenje snaga. Predsednik Buš kaže da će predlog zakona za koji se zalažu demokrate u Kongresu potkopati položaj američkih vojnika u Iraku, i to u trenutku kada su pojačanja u Bagdadu počela da utiču na smanjenje sektaškog nasilja:\n”Znam da se ne slažemo oko toga koji je najbolji put za nas u Iraku. Ali te razlike ne bi smele da nas sprečavaju da našim vojnicima obezbedimo potrebna finansijska sredstva, bez povlačenja i bez pružanja fleksibilnosti našim komandantima.“\nPredsednik Buš je rekao da vreme za vojnike na terenu odmiče i da će Sekretarijat za odbranu prebaciti milijardu i 600 miliona dolara iz svojih rezervi kako bi nadoknadio nedostatak. Jedna nezavisna državna komisija zaključila je prošlog meseca da Kopnena vojska ima dovoljno novca za operacije u Iraku do kraja jula. Lider većine u Senatu, Hari Rid, rekao je da nije u pitanju novac već da demokrate pozivaju predsednika na odgovornost zbog rata, za koji - sudeći po anketama - većina Aamerikanaca smatra da je bio pogrešan.\n”Neka bude jasno: demokrate su predane pružanju svega što je potrebno našim vojnicima. Predlog zakona koji pokušavamo da pošaljemo predsedniku Bušu obezbedjuje svaki dolar koji su tražili naši komandanti.“\nPredsednik Buš kaže da će staviti veto na svaki predlog zakona o finansiranju vojske koji sadrži rok za početak povlačenja, jer bi to ohrabrilo neprijatelja. Tesni rezultati glasanja, i u Predstavničkom domu i u Senatu, pokazuju da je malo verovatno da bi demokrate uspele da obezbede dvotrećinsku većinu, potrebnu za prevazilaženje predsednikovog veta. Buš je pozvao vodeće članove Kongresa iz obe stranke da dodju u Belu kuću iduće nedelje, radi razgovora o dodatnom finansiranju trupa. Predstavnica Bele kuće Dejna Perino rekla je da nije reč o pregovorima, već o pružanju prilike demokratama da objasne kako bi mogli da sastave predlog zakona koji bi predsednik mogao da potpiše.


Naslednik Citroena C4 Cactus najavljen za sledeću godinu\n30 Nov 2019 - 10:00 Top secret Link\nKada je 2013. predstavljen u formi koncepta, Citroen C4 Cactus je otkrio dizajnerski pravac kojim će se francuski proizvođač kretati narednih godina.\nProdukcijska verzija je debitovala naredne, 2014. godine i donela osveženje i novinu u gamu Citroenovih vozila. Francuski proizvođač saopštio je tada da je svoj novi model osmislio kao "alternativu tradicionalnim kompaktnim hečbek automobilima". Sedišta i enterijer su dizajnirani tako da podsećaju na moderan nameštaj.\nIpak, ono što ga je posebno izdvajalo od konkurencije bili su "airbump" dodaci - odnosno spoljni zaštitni elementi, osmišljeni da spreče manja oštećenja karoserije, poput ogrebotina ili sitnih udaraca do kojih može da dođe u vožnji u gradu i na parkinzima. Nakon redizajna iz 2017, C4 Cactus je izgubio ove prepoznatljive detalje na karoseriji i dobio konvencionalniji izgled.\nU junu ove godine, iz Citroena je stigla vest da novi C4 Cactus nije u planu, ali da će njegovo mesto zauzeti potpuno novi kompaktni model, koji neće imati dodatak "Cactus" u nazivu.\nKako prenosi B92, direktorka Citroena, Linda Džekson, sada je potvrdila da će naslednik stići 2020. i da će osim konvencionalnog imati i električni pogon.\nNovi kompaktni automobil biće postavljen na produženu CMP mehaničku platformu PSA grupe, piše AutoNews. Ova platforma podržava benzinske i dizel motore, kao i električne pogonske jednice. Kada je reč o dizelašima, Džekson navodi da će ih Citroen zadržati u ponudi sve dok kupci žele da ih imaju u svojim automobilima. Ipak, do 2025. godine kompletna Citroenova gama dobiće i verzije sa elektromotorima.\nčitanja : 447


Prema Amidžićevim riječima, osnovne karakteristike ovogodišnjeg Festivala se ne mijenjaju, s tim što je direktoru umjesto selektora program predložilo Konzultantsko vijeće, a ove godine na repertoaru je osam predstava iz BiH, Hrvatske i Srbije\nOvogodišnje, 37. izdanje Pozorišnih susreta BiH tradicionalno će biti otvoreno 19. studenog u Brčko distriktu BiH i održat će u skladu s epidemiološkom situacijom i preporukama Kriznog stožera za zaštitu i spašavanje, potvrdio je u petak direktor Festivala Jakov Amidžić, ujedno i glavni i odgovorni urednik Biltena Susreta u kojem će biti prezentirani svi događaji u okviru natjecateljskog i pratećeg programa.\nPrema Amidžićevim riječima, osnovne karakteristike ovogodišnjeg Festivala se ne mijenjaju, s tim što je direktoru umjesto selektora program predložilo Konzultantsko vijeće, a ove godine na repertoaru je osam predstava iz BiH, Hrvatske i Srbije, priopćili su organizatori.\nStručni žiri koji će ocjenjivati predstave čine glumci Slaven Knezović i Irfan Mensur, te reditelj Goran Damjanac, a u okviru mjera Kriznog štaba u dvorani Doma kulture, gdje će se izvoditi predstave, moći će biti 80 gledatelja i toliko će se karata pustiti u prodaju.\nOrganizatori navode kako će i ove godine sudionicima biti dodijeljene vrijedne nagrade prema ocjenama stručnog i žirija publike. Nagradni fond je isti kao i prethodnih godina, a među ostalim bit će dodijeljena nagrada za najbolju predstavu u cjelini “Zlatna statua vijećnice i grada Brčkog”, nagrada za najbolji dramski tekst bosansko-hercegovačkog suvremenog pisca, Statua “Zlatno pero”, nagrada za najbolju režiju, scenu, kostim, glumca i glumicu, nagrada žirija publike kazalištima iz BiH i druge.\nNa današnjoj konferenciji za medije najavljen je i prateći program 37. Pozorišnih susreta BiH u Brčkom u okviru kojeg će biti predstavljena dva broja časopisa Susreti, dvije monografije, okrugli stolovi u nešto drugačijoj organizaciji, te više dječjih predstava.\nUčestvovat će kazališta koja su kandidirala predstave iz svog repertoara, rađene po tekstovima bh. autora i tekstovima pisanim na jednom od tri jezika naroda Bosne i Hercegovine, navodi se u priopćenju.


20. jun – Svetski dan izbeglica – www.azil.rs\nDvadesetog juna u svetu se obeležava dan snage, hrabrosti i istrajnosti 21,3 miliona izbeglica, od kojih je skoro polovina dece. Svake godine na ovaj dan svetska pažnja se usmerava na položaj izbeglih i raseljenih osoba širom sveta, na razloge zbog kojih napuštaju svoje zemlje i na poteškoće sa kojima se suočavaju u zemljama koje im pruže utočište. Broj prinudno raseljenih ljudi prvi put u istoriji dostigao je rekordnih 65,3 miliona, a Visoki komesar Ujedinjenih nacija za izbeglice (UNHCR) upozorava da svakog dana 34.000 ljudi bude proterano kao rezultat oružanog sukoba ili progona. S obzirom na razvoj situacije u nekoliko kriznih područja širom zemaljske kugle, razumno je očekivati da će taj broj rasti i ove godine, kao i da će, zbog jačanja ekstremne desnice u zemljama Zapadne Evrope, položaj u kojem se nalaze izbeglice bivati sve teži.\nSvetski dan izbeglica Srbija i ove godine dočekuje sa produženom izbegličkom krizom, sa nekoliko hiljada zahteva za azil i sa velikim brojem osoba bez regulisanog pravnog statusa, koje su odlučne da nastave svoj put ka Zapadnoj Evropi. Srbija ni u 2017. godini nije uspela da od zemlje kroz koju izbeglice samo prolaze postane zemlja koja bi im pružila utočište i dostojanstven život. Od 622.023 osoba koje su u Srbiji tražile azil u poslednjih deset godina, neznatan broj je odlučio da tu i ostane, a samo 90 zahteva za azil je odobreno.\nBeogradski centar za ljudska prava koristi ovu priliku da podseti na probleme sa kojima se suočavaju izbeglice u Srbiji i da oda počast svima koji su stradali na putu ka Evropi. Srbija je tokom izbegličke krize pokazala veliku humanost prema izbeglicama i migrantima, ali je pored toga potrebno da uloži napore i unapredi svoj sistem azila i integracije da bi osobama koje uživaju međunarodnu zaštitu omogućila dostojanstven život i jednake šanse.


Situacija eskalirala, Rađa pakuje kofere! - Sportske.net\nSituacija eskalirala, Rađa pakuje kofere!\nOd vrhunskog pojačanja do promašene investicije za samo šest meseci. "Nindža" bi mogao da napusti "Meacu" već u januaru.\nFoto: Epa/Gabriele Putzu\nŠok i skandal, Inter suspendovao jednog od najskupljih!Kejhil ponuđen ItalijanimaNije moglo drugačije, Inter suspendovao vezistu!Sari ima samo dve želje, ali ne od Deda Mraza - šta će odlučiti Abramovič?Spaleti nakon Kjeva pronašao krivca: "Bili smo veoma dobri, ali on se ispromašivao..."\nSituacija je eskalirala vrlo brzo, Inter je suspendovao Rađu Naingolana zbog kršenja klupske discipline, a "Gazzeta" prenosi da bi rastanak mogao da usledi već u januaru.\nInterova kapitalna investicija pretvorila se u fijasko za samo šest meseci. Bivši vezista Rome plaćen je gotovo 40 miliona evra, a već sada "Neroazuri" moraju da razmišljaju o prodaji.\nNije problem samo u stvarima koje su se dogodile prethodnih dana. Kršenje klupske discipline predstavlja vrh ledenog brega u slučaju Rađe Naingolana, a istina je da Interu gori pod nogama zbog eliminacije iz Lige šampiona.\nProblemi finansijske prirode nalažu adekvatnu reakciju, pa se zbog toga sa nestrpljenjem čeka januarski prelazni rok i eventualna unosna ponuda sa istoka.\nKinezi su i ranije pokazivali želju da angažuju Naingolana, najdalje je otišao Gvangžu, ali je Belgijanac rešio da ostane u Evropi.\nNakon najnovijih dešavanja transfer u Kinu više ne deluje nao nerealna mogućnost već izvesnost koja bi mogla da se realizuje u nedeljama koje su pred nama.


U prošloj godini realizovana 4 vaspitna naloga prema maloletnim izvršiocima krivičnih dela - Pirot Plus Online\nU prošloj godini realizovana 4 vaspitna naloga prema maloletnim izvršiocima krivičnih dela\n18. jun 2019. 11:00 Uncategorized Pirot Plus Online\nKriminalitet maloletnika neprestano zaokuplja pažnju opšte i stručne javnosti i na izvestan način predstavlja pokazatelj uspešnosti ili neuspešnosti svih mera kojima se jedno društvo brine o mladima. Kao posebno osetljivoj kategoriji, maloletnicima se u svakom društvu poklanja posebna pažnja i neprestano se iznalaze novi i efikasniji načini rešavanja krivične stvari kojima se najmanje štete nanosi maloletniku kao učiniocu krivičnog dela, a postiže svrha koja se ogleda u jačanju njegove lične odgovornosti za svoje postupke. U tom smislu posebno mesto zauzima primena vaspitnih naloga koji mogu svoju svrhu da ostvare samo ukoliko postoji potpuna pravna uređenost njihove primene (zakon i podzakonski akti) i sistemski obezbeđena logistika.\nVaspitni nalozi su poravnanje sa oštećenim kako bi se naknadom štete, izvinjenjem, radom ili na neki drugi način otklonile, u celini ili delimično, štetne posledice dela; redovno pohađanje škole ili redovno odlaženje na posao; uključivanje, bez naknade, u rad humanitarnih organizacija ili poslove socijalnog, lokalnog ili ekološkog sadržaja; podvrgavanje odgovarajućem ispitivanju i odvikavanju od zavisnosti izazvane upotrebom alkoholnih pića ili opojnih droga; uključivanje u pojedinačni ili grupni tretman u odgovarajućoj zdravstvenoj ustanovi ili savetovalištu.\nCentar za socijalno preventivne aktivnosti u saradnji sa UNICEF-om, realizuje u 9 opština i gradova u Srbiji, medju kojima je i Pirot, realizuje projekat primene vaspitnih naloga na lokalu. Projekat ulazi u finalnu fazu i očekuje nas i finalna konferencija, rekla je Maja Milačić, iz Socijalnog centra GRIG\nMarija Vasić, direktorka Centra za socijalni rad, istakla je ovom prilikom da su dobrom saradnjom svih instucija koja se bave ovim problemom postigli napredak u donošenju određenih odluka koje će se ticati zaštite maloletnih lica. Centar za socijalni rad ima ulogu povezivanja svih instucija, pruža savetodavnu, psiho – socijalnu podršku i predlaže određene mere Tužilaštvu koje dalje izriče određene vaspitne naloge, rekla je Vasić.\nPrisutne je ispred lokalne samouprave pozdravila Ivana Jovanović, pomoćnica gradonačelnika za vanprivredu\nPrema izveštajima pravosudja u prethodnih godinu dana primenjena su 4 vaspitna naloga u tri predmeta, dok je broj maloletnika koji su počinili neku nedozvoljenu radnju 88 maloletnika, rekla je Sonja Nešić, ispred Višeg javnog tužilaštva Pirot\nVaspitni nalozi realizuju se u Sportskom centru, Crvenom krstu i Komunalcu i podrazumevaju društveno korisni rad maloletnih lica koja su počinila krivično delo.


Popović: Uskoro prvi inovacioni regionalni startap centri | Novosti.RS\nutorak, 14. 05. 2019. u 13:41\nMinistar bez portfelja zadužen za inovacije i tehnološi razvoj Nenad Popović Foto D. Milovanović\nU osam gradova u Srbiji tokom maja i juna prvi put biće otvoreni regionalni inovacioni startap centri, najavio je ministar bez portfelja zadužen za inovacije i tehnološi razvoj Nenad Popović\nBEOGRAD - U osam gradova u Srbiji tokom maja i juna prvi put biće otvoreni regionalni inovacioni startap centri, najavio je ministar bez portfelja zadužen za inovacije i tehnološi razvoj Nenad Popović i naglasio da je u 2018. izvoz IT industrije bio 1,15 milijardi evra.\n"Želimo da mladi u svim gradovima imaju iste mogućnosti da otvaraju svoje starap kompanije kao i njihove kolege iz Beograda, Novog Sada ili Niša", rekao je Popović novinarima u pauzi konferencije posvećene malim i srednim preduzećima "Snaga SME - Podsticaj i rast preduzeća", koja se održava pod pokroviteljstvom Privredne komore Srbije.\nObjasnio je da će u regionalnim inovacionim startap centrima, osim najmodernije opreme i odličnog prostora, imati mogućnost da dobuju računovodstvenu, finansijsku, pravnu, marketinšku i mentorsku podršku. Imaće, kaže, redovne konsultacije sa svojim kolegama i ekspertima i iz zemlje i iz inostranstva.\nPROČITAJTE JOŠ - Popović o saradnji sa Guglom: Inovativno preduzetništvo budućnost Srbije\n"Sve to će da plati Vlada Srbije, jer želimo da mladima omogućimo potencijal da otvaraju svoje kompanije, ne da svi traže budućnost u javnim preduzećima ili u nekim drugim komaonijaama, već da započnu svoj biznis", rekao je Popović.\nNaglasio je da je budućnost u malim i srednjim preduzećima, a da država nastoji da mladima posle završetka falkulteta i srednje škole pomogne da pokrenu svoju startap kompaniju i tako započnu neki inovacioni i tehnološki proces koji sigurno može doneti budućnost i njihovom gradu i celoj Srbiji.\nPopović kaže da su inženjeri najveći potencijal koji Srbija ima za budućnost, a da je budućnost Evrope i celog sveta pre svega u oblasti veštačke inteligencije i robotike u čemu, naglašava, Srbija može da bude izuzetno konkurentan partner.\nNaveo je da je danas Kina jedan od svetskih lidera verovatno broj jedan u veštačkoj intelegenicji zajedno sa SAD. "U saradnji sa ove dve zemlje naši inovatori i kompanije koje se bave novim tehnologijama u oblasti veštačke intelegencije i robotike imaju velike mogućosti za izlazak na globalno svetsko tržište", rekao je ministar.\nIstakao je da je ekonomija bazirana na znanju budućnost Srbije, te da je to Srbija prepoznala i da IT industrija sada značajno utiče na BDP Srbije. "Budućnost je u novim tehnologijama, a mala i srednja preduzeća i jesu osnov za to", rekao je Popović.\nNaveo je da je cela Evropa prepoznala kao problem zaostajanje u tehnološkom razvoju malih i srednjih preduzeća u odnosu na tehnološi nivo najvećih svetskih korporacija.\nZato, dodaje, cela Evrpa pravi programe kako da motiviše male i srednje privrednike da podignu tehnološki nivo svojih preduzeća i države i rade i na toj i pomoći i pravljenju strategija, te da će Srbija, koristeći i znanja evropskih kolega i kolega iz SAD, Kine i Rusije, takođe, omogućiti da mali i srednji privrednici budu motivisani da podignu tehnološki nivo svojih preduzeća.\nTo znači da u preduzeća uključe robote i najnovije tehnologije, kaže Popović i navodi da oni to neće finansirati sami, već će u tome moći da računaju na pomoć države. "Indirektno, kroz neko vreme, sigurno će sve to da se vrati državi nekoliko puta", rekao je Popović.\nNAŠA PREDNOST DOBRI INŽENjERI\nU najrelevantnijem izveštaju o stanju svetskih startap ekosistema, od analiziranih 150 gradova širom sveta, ove godine izdvojena su 54 i po prvi put na mapi je i naša zemlja. Beograd i Novi Sad definisani su kao jedan ekosistem, kao njegova najjača strana istaknut je pristupačan i kvalitetan inženjerski kadar, dok su video igre i blockhain označeni kao najsnažniji sektori.\nIstraživanje američke organizacije, Startup Genome, pokazalo je da su od posmatranih ekosistema, Beograd-Novi Sad jedini ekosistem koji je posmatran u širem regionu, što bi trebalo da privuče dodatnu pažnju stranih investitora i organizacija iz ove oblasti.\nU izveštaju za Beograd-Novi Sad navodi se da u ova dva grada postoji između 200 i 400 startapa i naš ekosistem se nalazi u prvoj fazi razvoja, takozvanoj fazi "aktivacije". Među ekosistemima sličnim našem, rasli smo najbrže - dobili smo maksimalnu ocenu 10 za rast investicija u domaće startape i devet za rast ukupnog broja startapa.\nKao ključnu prednost našeg ekosistema, Startup Genome identifikuje pristupačan inženjerski kadar visokog kvaliteta, navodeći da se Srbija po kvalitetu programera ubraja među pet najboljih u svetu. Kada se posmatraju sektori iz kojih dolaze naši startapi, najrazvijeniji su oni koji se bave kreiranjem video igara i razvojem proizvoda zasnovanih na blockchain tehnologiji. U oba ova sektora, Beograd i Novi Sad su u top 10 ekosistema na svetu.\n- Inicirali smo uključivanje Srbije u ovaj izveštaj, jer smatramo da je u startap svetu, gde se svi preduzetnici takmiče na globalnom tržištu, neophodno uporediti se sa drugim igračima i razumeti kakve su naše šanse u odnosu na konkurenciju iz San Franciska, Londona i drugih tehnoloških centara. Očekujemo da će ovaj izveštaj, ali i detaljnija analiza koju ćemo imati za par meseci, pomoći dalje aktivnosti kako organizacija koje pružaju podršku domaćim startapima, tako i Vlade Srbije od koje očekujemo donošenje mera za stvaranje povoljnije poslovne klime za inovativne i globalno orijentisane preduzetnike," navodi Zoja Kukić, programska direktorka Inicijative "Digitalna Srbija" zadužena za programe u oblasti startap ekosistema.\nMeđu nedovoljno razvijenim aspektima našeg ekosistema su investicije u startape u ranoj fazi, koje su čak 12 puta niže od svetskog proseka, kao i ukupna vrednost našeg ekosistema (303 miliona dolara), koja je čak 17 puta niža od globalnog proseka.\nČesta je pojava da domaći startapi svoje kompanije prvo osnivaju u inostranstvu, jer im to olakšava privlačenje stranog kapitala, kao i naplatu iz inostranstva, a zatim osnivaju ćerke firme u Srbiji. Takođe, veliki broj domaćih uspešnih startapa svoj rast je finansiralo samostalno bez spoljne investicije, pa im je teško proceniti vrednost i stoga ih Startup Genome u svom izveštaju ne razmatra.\nIstraživanje startap ekosistema u našoj zemlji pokrenula je Inicijativa "Digitalna Srbija", a realizovala ga je američka organizacija Startup Genome, uz podršku Kabineta ministra za inovacije i tehnološki razvoj i UNICEF-a, dok su se u samo prikupljanje podataka uključili ključni igrači iz domaće startap zajednice.


Mladost savladala Radnik (VIDEO) – ZoomUe\nby Vesna Đurović · Published 21 јула, 2019 · Updated 21 јула, 2019\nUŽICE – U prvom kolu Super lige fudbaleri Mladosti iz Lučana savladali su ekipu Radnika iz Surdulice rezultatom 2:1 (0:1). Lučanci su zbog renoviranja svog stadiona ovu utakmicu kao domaćini igrali na Gradskom stadionu u Užicu.\nU odličnoj fudbalskoj predstavi domaći fudbaleri su uspeli u drugom poluvremnu da stignu do preokreta i pobedom startuju u ovogodišnjem prvenstvu.\n„Neverovatna utakmica za prvo kolo, veoma kvalitetna i sa jedne i sa druge strane. Obe ekipe su imale svoje momente, ali na žalost mi nismo iskoristili jedanaesterac i to je jedan veliki psihološki momenat i pad naše ekipe“, rekao je trener Radnika Slaviša Božičić.\nTrener Mladosti Goran Stanić imao je razloga da bude prezadovoljan.\n„Prvo kolo je uvek teško posebno što smo mi promenili dosta igrača, što nismo igrali u Lučanima, ali bih se zahvalio Užičanima koji su nam uz naše navijače večeras bili dvanaesti igrač. Raduje me što je publika mogla da uživa u prikazanoj igri, dosta šansi i na jednoj i na drugoj strani. Rosić nas je svojom odbranom jedanaesterca vratio u život i digao nas i od tog momenta samo jedna ekipa je bila na terenu. Mislim da je Mladost zasluženo osvojila tri boda“, zaključio je Stanić.\nTags: FK Mladost LučaniFK Radnik Surdulica\nKonjak od šljivovice za 500 evra\nJavor Matis spremno dočekuje Partizan\nNext story Orkestar Ivana Jovanovića i ove godine najbolji na zlatiborskom Saboru trubača\nPrevious story Počeo 10. jubilarni ARLEMM


RR Premium Akvarijumski sistem 240x85x100 zapremine preko 2000litara | ReefRoom Akvaristika\nRR Premium Akvarijumski sistem 240x85x100 zapremine preko 2000litara\nVrednost projekta: 25.000€\nOstvariti sve klijentove želje, uz date tehničke mogućnosti i potrebe estetskog uklapanja akvarijuma u prostor najlakše se postiže upravo kod ovakvih projekata – prostora koji su tek u izgradnji.\nReefRoom je u ovom slučaju bio zadužen da, u saradnji sa arhitektom na projektu, osmisli najbolju poziciju, predloži kreativno rešenje ali i tehničke uslove potrebne za funkcionisanje jednog ovakvog sistema.\nDobro analizirajući raspored prostorija i način njihovog korišćenja, finalno rešenje bilo je da se akvarijum inkorporira u jedan od zidova koji spaja tri prostorije, čime bi bio dvostrano orijentisan.\nSa jedne strane on izaziva grandiozni efekat prilikom ulaska u prostor gde su podkonstrukcija i nadkonstrukcija obloženi svetlosivim pločama. Sa druge strane, akvarijum pruža pravo opuštanje uz morski svet iz dnevne sobe gde je akvarijum uklopljen u zid od natur betona.\nSa još uvek nedovršenim radovima instalacija u prostoru, bile su otvorene sve mogućnosti da se iste u potpunosti prilagode željenom akvarijumu. Tako su, i pre same izrade još jednog RR Premium unikata, prema našem projektu i tehničkim savetima izvedene elektro, ventilacione i vodovodne instalacije, a sve u cilju obezbeđivanja najboljih mogućih uslova za buduće morske stanovnike.\nKako je odlučeno da će manipulativni odeljci kroz koje će se prilaziti akvarijumu radi potrebe njegovog održavanja biti smešteni sa prednje, ulazne strane, napravljene su takoreći dve zone, iznad i ispod akvarijuma.\nU obe zone, postavljene su kako elektro tako i ventilacione instalacije kako bi akvarijum mogao da dobija redovan dotok svežeg vazduha iako je inkoroporiran u zid.\nDovod i odvod vode privezan je na tehnički akvarijum sa nezavisnim rezervoarom za pravljenje morske vode, sa sigurnosnim prelivnim sistemom, uređajem za destilaciju kao i rezervoarom za slatku vodu sa uređajem za automatsko dosipanje isparele vode.\nNakon završenih tehničkih radova vreme je došlo i za izradu ReefRoom akvarijuma.\nSa svojim dimenzijama 240x85x100, proces izrade odvijao se na samoj lokaciji, a sam akvarijum izrađen je od OptiWhite stakla koje dodatno doprinosi doživljaju mora.\nUnutrašnje uređenje ovog mora je posebna priča. U ovom sistemu se nalazi veliki broj razlicitih vrsta morskih riba koje plivaju po koralnom grebenu, koji je uređen tako da se dve strane grebena obrušavaju ka sredini akvarijuma i stvaraju efekat pravog morskog dna. Grebeni su naseljeni velikim brojem korala i osećaj koji stvara ovo uređenje je neopisivo.\nInspiraciju za ovakvo delo dobili smo iz prirode, jer tako nešto mogla je samo ona da stvori. Nažalost, usled negativnih uticaja, u prirodi je takvih prizora sve manje ali zato smo na sreću mi tu, da morskim ljubimcima ipak omogućimo savršene uslove i održimo ih na taj način u životu.\nTako se ReefRoom Medic i u ovom slučaju svake nedelje trudi da pruži sve potrebne uslove ovom savršenom parčetu mora.


Pica laganica - Javni servis\nU Beogradu je početkom nedelje otvorena “Pica laganica”, socijalno preduzeće u kojem će raditi izbeglice i tražioci azila u Srbiji koji su stekli uslove za radnu dozvolu i prošli neophodnu obuku za rad u piceriji.\nFoto: kin kate, publicdomainpictures.net\nObjekat je otvoren udruženim snagama ambasade Sjedinjenih Američkih Država, ambasade Nemačke, Komesarijata UN za izbeglice i nevladine organizacije Balkanski centar za migracije.\nIstovremeno, dodeljeno je i 17 sertifikata, koji će nekima omogućiti da rade u toj piceriji i da u budućnosti dobiju zvanje pica majstora. Američka ambasada je preko svoje Kancelarije za stanovništvo, izbeglice i migracije uložila 25.000 dolara u renoviranje objekta i nabavku osnovne opreme.\nNemačka organizacija za razvoj i saradnju (GIZ) organizovala je obuku budućih radnika, u šta je uloženo 9.000 evra, a “Čaritis” je obezbedila 9.000 evra za prateću opremu i plate zaposlenih. Čast da prvi probaju specijalitete i pice najrazličitijih ukusa imali su američki ambasador Entoni Godfri i njegov nemački kolega Tomas Šib.\nAmerički ambasador je istakao je da je “Pica laganica” prvo preduzeće takvog tipa koje će pružiti podršku i novu šansu izbeglicama, kako onima iz bivše Jugoslavije tako i onima koji sada beže od ratova i progona širom sveta.\n“Ovo je samo jedan od načina na koji podržavamo napore Vlade Srbije da izbeglicama omogući miran i dostojanstven život”, kazao je Godfri.\nNemački ambasador istakao je da je “Pica laganica” primer sjajne saradnje dveju država. “Spremni smo da nastavimo podršku sličnim projektima. Prema našem iskustvu iz Nemačke, znamo da ukoliko želite da se integrišete i postanete ravnopravan član društva, pored učenja jezika, ključni faktor je i dobijanje posla”, naveo je Šib.


Mejdan te treba: Pozivom na 090291060 donirate 2,00 KM za pomoć u obnovi tuzlanskog hrama sporta - Kameleon M&M\nU nezapamćenom nevremenu praćenom jakom kišom koje je prije nekoliko dana zahvatilo šire područje Tuzle veliku štetu je pretrpio SKPC ‘’Mejdan’’. S tim u vezi, iz mendžmenta ove ustanove obratili su se saopćenjem za javnost koje prenosimo u cjelosti.\n‘’Obraćamo vam se u situaciji kada SKPC Mejdan, hram sporta, kulture i privrede, zbog nezapamćenog nevremena, koje je zadesilo Tuzlu, prolazi kroz veoma teške trenutke . Olujno nevrijeme, ogromne količine kiše i voda sa okolnih padina, poplavili su Mejdan i nanijeli veliku štetu cijelom objektu, a posebno u velikoj dvorani, svlačionicama, kuglani i svim prostorima u donjoj etaži.\nTokom svog postojanja, od 1984. godine, Mejdan je mnogima pomogao u odrastanju, razvoju, postizanju prvih uspjeha. Pomogao je i državi Bosni i Hercegovini jer je bio najbolji domaćin i domaćim i gostujućim reprezentacijama, kojima mnoge druge sportske dvorane nisu željele izaći u susret i obezbijediti salu i ostale potrebne uvjete.\nSada je pomoć potrebna Mejdanu. Obnovom Mejdana, ponovo ćemo stvoriti uslove stotinama sportista svih omladinskih i seniorskih kategorija i svih sportskih disciplina da nastave sa svojim školama sporta, treninzima i utakmicama. Vratićemo navijače i publiku na naše tribine.\nGrad Tuzla će pružiti pomoć, ali uz vašu podršku obnova će biti brža i Mejdan će brže ponovo otvoriti svoja vrata I svoju dušu svim generacijama. Samo zajedničkim snagama i solidarnošću možemo vratiti Mejdanu stari sjaj, obnoviti devastirane površine i vratiti ga na raspolaganje sportistima i građanima Tuzle i Bosne i Hercegovine.\nPozivamo Vas da, u skladu sa vašim mogućnostima, pružite finansijsku pomoć uplatom na račun broj: 1321002022764967, a za uplate iz inostranstva na račun broj: IBAN: BA391321010098470964 otvoren kod NLB BANKE TUZLA sa naznakom ,,MEJDAN ZA BUDUĆE GENERACIJE” .


FOTO: Pucnjava usred dana na Novom naselju, ranjen tridesetogodišnjak | Novosadski informativni portal 021\n10:24 > 12:26\nKako 021.rs saznaje, napadač je nedugo nakon pucnjave uhapšen.\nPrema nezvaničnim informacijama, napadač i napadnuti su policiji od ranije poznati kao počinioci krivičnih dela.\nKako za našu redakciju kažu u Kliničkom centru Vojvodine, 30-ogodišnji S.J. je oko 9:45 primljen sa teškom telesnom povredom u vidu prostrelne rane u predelu grudnog koša.\nOni dodaju i da je nakon hirurškog zbrinjavanja pacijent u stabilnom stanju, te da je transportovan na Institut za plućne bolesti u Sremskoj Kamenici.\nNešto ranije, portparol Hitne pomoći, dr Zoran Krulj, rekao je za 021.rs da je ekipa Hitne pomoći intervenisala po pozivu građana koji su čuli pucnjavu, međutim kada su došli na lice mesta, tamo nisu zatekli nikog.\n021.rs je nezvanično saznao da je povređeni muškarac u sopstvenom prevozu prevezen u Urgentni centar Kliničkog centra Vojvodine.\nViše informacija će biti nakon uviđaja i zvaničnog saopštenja MUP-a.\n25.06.2021\t• 11:02\nZasto zdravstvo da trosi resurse na takve monstrume. Covek poznat policiji po krivicnim delima. Takvima nikako javno zdravstvo ne sme da izlazi u suster. Ja verujem da vecina u Srbiji ne zeli takve u nasem drustvu. Samo radikalno je jedino resenje sa monstrumima!!!\n24.06.2021\t• 21:46\n"Spadamo u evropski prosek, cak smo bolji od veceg dela istocne Evrope i pojedinih zemalja zapadne EU, ali vas ne zanima statistika nego kukanje."\nOva drzava je zvanicno medju pet poslednjih u Evropi po visini licnih primanja ( Srbija, Albanija, Severna Makedonija, BiH, Moldavija)\n24.06.2021\t• 15:31\nNa ovoj vrucini..mozak kuva.


Šeik Muhamed bin Zajed i Donald Tramp u borbi za zgradu Generalštaba - SandzakHaber.Net , Sandžačke Internet Novine !\nNaslovna Vijesti Šeik Muhamed bin Zajed i Donald Tramp u borbi za zgradu Generalštaba\nŠeik Muhamed bin Zajed i Donald Tramp u borbi za zgradu Generalštaba\nOd HaberNews - 22. Novembra 2013. 0 136 Podeli na Fejsbuku\ntweet Beograd – Zgrada Generalštaba u ulici kneza Miloša mogla bi u narednom periodu da dobije nove vlasnike, milijardere. Za ovaj objekat zainteresovan je i šeik UAE Muhamed bin Zajed, a od pre tri dana i američki kralj nekretnina Donald Tramp. I jedan i drugi ovu lokaciju vide kao mesto gde bi trebalo da se nađe luksuzni hotel.\nRadi se o objektu koji bi bio deo hotelskog lanca “Tramp”, čiji bi vlasnik u narednom periodu trebalo da pošalje svoj tim kako bi pronašli potencijalne lokacije. O tome je, između ostalog, bilo reči na sastanku premijera Srbije Ivice Dačića i Donalda Trampa pre tri dana u Njujorku.\nTramp u svom vlasništvu ima devet luksuznih hotelskih centara i brojne nekretnine, ali se nijedan ne nalazi u Evropi. Da bi na mestu Generalštaba mogao da nikne luksuzan hotel, prošle godine bilo je reči i sa šeikom UEA Muhamedom bin Zajed al Najhanom.\nZgrada Generalštaba bombardovana je 1999. Ona ima status spomenika kulture, zbog čega je zabranjeno menjati joj prvobitni izgled, što je do sada odbijalo investitore. sandžakhaber / izvor: blic.rs\ntweet Prethodni tekstPredstavnica BiH na Eurosongu i portparolka u Vladi FBiH poručila: Za dom spremni!Sledeći tekstUžasna sudbina zečeva koje žive deru zbog krzna (Uznemirujuć sadržaj) HaberNews\tPOVEZANE OBJAVEVIŠE OD AUTORA


Jubilej Zavoda za zaštitu spomenika kulture grada Beograda - 60 godina od osnivanja - LookerWeekly.com magazin\nZavod za zaštitu spomenika kulture grada Beograda ovoga maja obeležava 60 godina svog postojanja. Naime, Narodni odbor grada Beograda osnovao je Zavod 27. maja 1960. godine, sa idejom da se stara o kulturnom nasleđu glavnog grada, da proučava, dokumentuje i štiti nepokretna kulturna dobra.\nTokom svih prethodnih godina i decenija Zavod je budno pratio izvođenje radova na Narodnom muzeju, Muzeju savremene umetnosti, Domu narodne skupštine, Narodnom pozorištu i drugim kulturnim dobrima. U godini u kojoj obeležavamo šezdeset godina od osnivanja završena je sanacija i restauracija spomenika Pobednik, simbola našeg grada.\nOkolnosti na koje nismo imali uticaj, dovele su do toga da predviđeno obeležavanje značajnog datuma za našu kuću pomerimo za jesen. Ovaj rođendan proslavićemo okončanjem velikog i značajnog projekta na našoj internet stranici predstavljanjem jedinstvene, sintezne mape nepokretnih kulturnih dobara i spomenika u javnom prostoru, kao krunu trogodišnjeg rada na predstavljanju kulturnog nasleđa svake pojedinačne opštine Beograda.


Predstavljen prvi srpski 3D štampač\nutorak, 01 maj 2018 12:13\nU Beogradu je prošlog vikenda na sajmu 3D štampe prikazan prvi štampač domaće proizvodnje koji je po nekim karakteristikama bolji od sličnih u svijetu, a dva puta je jeftiniji.\nTehnikom 3D štampe može se u mikronskoj preciznosti štampati nakit, kompletne zubarske proteze i mostovi, dijelovi vještačkih kukova i kičmenih pršljenova, i još mnogo toga što ima praktičnu primjenu.\nRadi se i na bioštampačima koji za sada mogu da štampaju ljudsku kožu, a u budućnosti bi mogli da štampaju i čitave organe za presađivanje.\nGranice u tri-de štampi nema. Na 3D štampačima moguće je štampanje osnove od biomaterijala na kojem se gaje ćelije i koje bi za određeni period od mjesec do dva dale nevjerovatan rezultat – ljudsko uvo spremno za transplantaciju na pacijenta.\nStručnjaci koji se bave ovom tehnikom štampanja kažu da će veoma brzo doći vreme kada možemo štampati i neke značajnije stvari za transplantaciju.\n„Za sada je to koža i neka jednostavnija tkiva, ali nadamo se da će to u budućnosti moći da se primjeni na mnogo složenije organe“, objašnjava Vojislav Milivojević iz Instituta „Mirna“\nSrbija ne zaostaje u razvoju tri-de tehnika štampanja. Našim tri-de štampačem možete u mikronskoj preciznosti, na primer, uraditi veštački kuk u bilo kom materijalu, i to po meri pacijenta ali mnogo jeftinije.\nNa tri-de štampačima se mogu štampati i auto-dijelovi i sve što ima savršenu, ali pokretnu strukturu.\n„Mogu da se rade slušni aparati, elementi za stomatologiju, protetiku kao takvu, može za elektroniku ili mikroplastiku“, kaže Saša Raca iz „Akslinka“.\nOvakav vid dizajniranja i proizvodnje u svetu je odomaćen. Kod nas, zbog limitiranih sredstava, ceo posao se sveo na uslugu.\n„Imamo znanje, sve što je neophodno, nemamo samo ono što je bitno – kome to da prodamo, kome da plasiram“, rekao je Vojislav Milivojević.\nKao i sve što je u eksperimetalnoj fazi i tri-de štampa za sada ima ograničene domete.\nMeđutim, kažu stručnjaci, za nekoliko godina putem raznih štapača moći će da se štampa skoro svaki oblik i svaka veličina, od poslovnih zgrada do bisera.\nKada medicina bude dala još neke odgovore, a oni se očekuju u narednih pet godina, i štapanje i zamjena ljudskih organa biće rutinska stvar.\nViše iz ove kategorije « Facebook isprobava negativno ocjenjivanje komentara Mark Zakerberg: Facebook uvodi novu opciju »\nGradnja kružnog toka u naselju Kočićev vijenac počinje na proljeće\nPlanirano uklanjanje objekta “Eurospleta” u centru Banjaluke


Diplomatski skandali Željka Komšića\nFoto: Anadolija/Arhiva | Diplomatski skandali Željka Komšića\nUroš Vukić 16.02.2022 19:00\nSARAJEVO - Željko Komšić, predsjedavajući Predsjedništva BiH, nastavio je sa ispadima i namjernim provokacijama, ovaj put čestitajući Dan državnosti samoproglašenom Kosovu, što je samo još jedan u nizu Komšićevih skandala.\nJoš ranije, Komšić je u nekoliko navrata imao izjave koje u najmanju ruku ne priliče političaru, posebno na njegovoj funkciji. Primjera radi još 2007. godine, Komšić je Vojislavu Koštunici, tadašnjem premijeru Srbije rekao da "drži prste podalje od BiH jer bi mogao dobiti i po njima i po nosu".\nKasnije, u nekoliko navrata izazavao je skandale, u UN-u je optužio susjedne zemlje Srbiju i Hrvatsku da žele dio BiH, a poslije toga se u Predsjedništvu BiH sastao sa ratnim generalima Armije RBiH, a nakon toga saopšteno je da se "generali stavljaju na raspolaganje".\nTakođe, ostaće upamćeno i da je Komšić, napustio online sastanak sa Žozef Borelom, predstavnikom EU za spoljnu politiku i bezbjednost i to nakon što je Milorad Dodik, član Predsjedništva BiH, Borela upitao zašto Republika Srpska ne bi mogla biti nezavisna ako samoproglašeno Kosovo to može.\nOstaće upamćeno i Komšićevo i Šefika Džaferovića, njegovog kolege iz Predsjedništva BiH, odbijanje da se sastanu sa Sergejom Lavrovim, ministrom spoljnih poslova Ruske Federacije ali i njegova najava da bi mogao otputovati u zvaničnu posjetu samoproglašenom Kosovu i pored činjenice da je BiH jedna od zemalja koja nije prizanala Kosovo.\n"Posljednja provokacija Komšića najkraće bi se mogla objasniti kao čestitka lažnoj državi od lažnog člana Predsjedništva uz laž da to čini u ime BiH. Mali sitni prevarant i manipulant, politički šibicar na političku scenu ne može drugačije nego provokacijom. Komšić je i u utorak demonstrirao svoje domete kada je u pitanju zajednički život u BiH", rekao je Dodik komentarišući Komšićevu provokaciju čestitanje Dana državnosti samoproglašenom Kosovu, istovremeno naglašavajući da Komšića nije briga za Kosovo, već je njegova namjera bila da isprovocira Srbe te da mu je to sva politika "otkako je kao lažni Hrvat pobačen na izborima".\nKomšićevu čestitku komentarisao je i Mirko Šarović, lider SDS-a naglašavajući da je ta čestitka skandalozna i ne samo da predstavlja diplomatski skandal nego je i potpuno nedopustiva i suprotna stavovima Predsjedništva BiH, a samim tim i BiH.\n"BiH nije prizanala Kosovo i to je jedina istina koja se odnosi na status Kosova i svaki potupak koji se kosi sa ovom najkrupnijom činjenicom predstavlja kršenje stavova Predsjedništva BiH. Potpuno je neprihvatljivo da jedan član Predsjedništva BiH radi protiv stavova svoje države čiji su ugled i dignitet ionako poljuljani", rekao je Šarović.\nKomšićevo postupanje, odnosno čestitku samoproglašenom Kosovu u kojoj je naveo da čestita Dan državnosti "u svoje lično ime i u ime građana BiH" mnogi su ocijenili kao i nepoštovanje institucija BiH na koje se Komšić konstantno poziva.\n"Apsurdno je da član Predsjedništva BiH upućuje takvu čestitiku budući da BiH nije priznala nezavisnost Kosova, kao ni što ta nezavisnog nije verifikovana u Ujedinjenim nacijama", rekao je Branislav Borenović, predsjednik PDP-a.\nBorenović je naveo da je Komšić po ko zna koji put pokazao političku frustriranost jer je unizio i svoju poziciju, kao i BiH te da je to još jedan pokazatelj da je ovaj sastav Predsjedništva BiH definitivno najgori ikada u postojećem ustavnom okviru jer je očigledno da radi ko šta hoće. "Ako na to dodamo samovoljne spoljnopolitičke skandale i poteze ministarke inostranih psolova, koju je vladajuća BiH koalicija SDA-SNSD-HDZ birala, dobijemo samo jedan rezultat potpuno političko, diplomatsko i institucionalno rasulo", rekao je Borenović.


Internacionalizacijom klastera do međunarodnih fondova - CdM\nInternacionalizacijom klastera do međunarodnih fondova\nU evidenciji Ministarstva ekonomije do sada je formalno-pravo registrovano 25 klastera u oblastima prehrambene industrije, drvoprerade, turizma i IT-a, što su ujedno i oblasti u kojima je prepoznat najveći potencijal za razvoj klastera, kako na sektorskom, tako i na međusektorskom nivou. Pored toga, dodatan izazov za klastere predstavlja mogućnost internacionalizacije, prije svega sa partnerima zemalja iz okruženja, što je ujedno i uslov za apliciranje za sredstva različitih međunarodnih fondova, istakla je savjetnica u Direktoratu za razvoj Ministarstva ekonomije Milena Jovetić na konferenciji o klasterima u Jugoistočnoj Evropi koja se održava u Dubrovniku.\nDvodnevnoj Konferenciji koja se završava danas prisustvovala je crnogorska delegacija koju čine predstavnici Ministarstva ekonomije, UNDP-a i četiri klastera drvoprerade iz opština Andrijevica, Berane, Rožaje i Žabljak.\n“Dosadašnjim aktivnostima u Crnoj Gori ostvareni su pozitivni rezultati, posebno kada je riječ o sektorskim klasterima u kojima su privredni subjekti prepoznali značaj udruživanja i mogućnost prevazilaženja individulanih problema i ograničenih kapaciteta kroz klastere. Takođe, započete su aktivnosti na unapređenju klastera i na verikalnom nivou“, kazala je Jovetić u diskusiji na temu da li su klasteri adekvatan alat za jačanje konkurentnosti u zemljama Jugoistočne Evrope.\n“Ministarstvo ekonomije, počev od izrade Strategije za održivi ekonomski rast Crne Gore kroz uvođenje klastera, kao krovnog dokumenta klasterske politike, a dalje i kroz implementaciju programa tehničke i finansijske podrške razvoja klastera, ima uspješnu saradnju sa UN organizacijama. Podrška međunarodnih organizacija posebno je značajna u slučajevima ograničenih nacionalnih kapaciteta, a svjesni smo da je proces uspostavljanja klastera dugotrajan i da zahtijeva kontiniranu realizaciju aktivnosti“, navela je Jovetić.\nOna je predstavila IPA projekat Jačanje konkurenosti malih i srednjih preduzeća u Crnoj Gori kroz razvoj kalstera, koji je Ministarstvo ekonomije implementiralo uz podršku Programa Ujedinjenih nacija za razvoj i Organizacije Ujedinjenih nacija za industrijski razvoj , kao i tekući projekat “Unapređenje konkurentnosti privrede u Crnoj Gori”, koji se, takođe, realizuje u saradnji sa UNDP-jem.\n“Saradnja sa navedenim organizacijama usmjerena je ne samo na klastere, već i na jačanje kapaciteta državnih institucija i jedinica lokalne samouprave, kako bi iste na adekvatan način bile podrška razvoja klastera“, kazala je Jovetić.\nTagsklasteri Milena Jovetić\nEvo ih strucnjaci iz ministarstva ekonomije.. Uff postedite nas !


Danas se obeležava Međunarodni dan izbeglica | Radio Kosovska Mitrovica\nDanas se obeležava Međunarodni dan izbeglica\n20. June, 2020 07:23 |\nPovodom Svetskog dana izbeglica koji se obeležava danas Ministarstvo za zajednice i povratak podseća na nepobitne probleme onih koji su silom prilika morali da napuste svoje domove.\n”Danas se sećamo onih kojih su nasilno morali da napuste svoje domove, radna mesta, škole, neretko i svoje porodice. Izražavamo svoje poštovanje i prema svima onima koji su prihvatili izbeglice i time pokazali svoju humanost onda kada je bilo najpotrebnije. Izbeglice i raseljeni predstavljaju najranjiviju kategoriju stanovništva u svetu i zato je obaveza svih nas da im pružimo svu podršku koja im je potrebna. Ministarstvo za zajednice i povratak uvek iznova podseća na nepobitne probleme onih koji su silom prilika morali da napuste svoje gradove i sela i u potpunosti je posvećeno stvaranju uslova za njihov povratak i integraciju. Dve decenije čekanja na povratak je isuviše dug period čekanja i poražavajuća činjenica. Želja za povratkom i nada u bolje sutra, međutim, i dalje ne jenjava i naša je zakonska i moralna obaveza da omogućimo povratak izbeglih i raseljenih”, istakao je povodom obeležavanja Svetskog dana izbeglica, ministar za zajednice i povratak, Dalibor Jevtić.\nMinistar je izrazio zabrinutost što su porodice koje su se vratile često na meti napada. Jevtić je kazao da je Svetski dan izbeglica idealna prilika da se ukaže na činjenicu da je veliki broj raseljenih sa Kosova koji čekaju da se vrate svojim kućama.\n”Moje misli su svakodnevno sa raseljenima, a moj osnovni cilj je da im obezbedim uslove da se vrate. Za nas su povratnici veliki heroji jer i pored toga što je većina sve izgubila u jednom danu, raduje nas činjenica da volja za povratkom i dalji postoji”, naglasio je ministar.\nNakon konflikta na Kosovu juna 1999.godine oko 226 418 građana, uglavnom Srba, Roma i ostalih je napustilo svoje domove. Do danas se na Kosovo vratilo oko 28 500 građana među kojima je oko 12 500 Srba. Zbog bezbednosnih prepreka, sporog rešavanja slučajeva uzurpirane imovine i loše ekonomoske situacije, broj povratnika iz godine u godinu opada.\nIzvor Kancelarija za javnu komunikaciju Ministarstvo za zajednice i povratak/Saopštenje


„U fokusu“ - onlajn rubrika Galerije Matice srpske - TONS\n„U fokusu“ – onlajn rubrika Galerije Matice srpske\n« Onlajn predavanje „Murat I i uspon Osmanlija“\nOnlajn predavanje „Virus nove globalizacije“ »\nUmetnička dela koja predstavljena kroz rubriku „U fokusu“ od prošlog meseca bira publika Galerije Matice srpske. Posetioci imaju priliku da „virtuelno zavire“ u kolekciju Galerije i odaberu ona dela koja su njima značajna i o kojima bi želeli da saznaju više. Za april su bila ponuđena tri umetnička dela koja u sebi nose asocijacije na proleće. Posetioci na Fejsbuk i Instagram stranici Galerije Matice srpske su od tri dela: Miris proleća Đorđa Jovanovića (1902), Prolećno cveće Milivoja Nikolajevića (1940) i Proleće II Lazara Vujaklije (1963) izabrali skulpturu Đoke Jovanovića.\nU srpskoj umetnosti skulptura doživljava svoju punu afirmaciju tek krajem XIX i početkom XX veka, zahvaljujući pojavi i delovanju prvih školovanih vajara: Đorđa Jovanovića, Petra Ubavkića i Simeona Roksandića. Oni su doneli modernost i prevagu profane tematike, figuralnost, punoću formi, stilsko usaglašavanje s aktuelnim estetičkim i programskim usmerenjima u svetskoj umetnosti.\nO delu „U fokusu“ saznajte više na sledećim linkovima:


Đurić: Albanci ne žele dijalog i postizanje kompromisa\nIzvor: NoviMagazin.rs, 08.Jan.2019, 11:56\nDirektor Kancelarije Vlade Srbije za Kosovo i Metohiji Marko Đurić izjavio je danas da je Srbiji stalo do postizanja kompromisa sa Prištinom, ali da je sasvim sigurno da Albanci ne žele dijalog i postizanje kompromisa.\n"Idu putem konflikta i nametanja rešenja. Mislim da se na takav način ne može doći do mira, i moglo bi se doći do toga da u budućnosti plate visoku cenu takve nespremnosti da postignu kompromis. Srbiji je, nasuprot tome, stalo da postigne kompromis", >> Pročitaj celu vest na sajtu NoviMagazin.rs << kazao je Đurić za televiziju Pink.\nĐurić je rekao da je u 2019. godini planirano da se pomogne svakoj srpskoj sredini na Kosovu kako bi se stvorila materijalna osnova da ljudi ostanu u svojim domovima.\n"Država Srbija će nastaviti da se bori da očuva svoj narod na Kosovu, kao i svoje legitimne interese. Predsednik Srbije Aleksandar Vučić i Vlada su u to uložili ogromnu energiju i trud i nastavićemo to da činimo i dalje. Nijedna prethodna vlada nije uložila više u srpske svetinje i hramove na Kosovu", rekao je Đurić za televiziju Pink.\nOn je kazao da je Božić za većinu Srba na Kosovu prošao mirno i veselo.\n"Plan predsednika Vučića i Vlade Srbije jeste da se pomogne svakoj srpskoj sredini na Kosovu i taj plan će biti realizovan u 2019. godini, bez obzira na sve teškoće", rekao je Đurić.\nOn je kazao da će Kosovska Mitrovica dobiti najsavremeniji Klinički centar, Gračanica novu bolnicu, Trepča novi pogon i novu fabriku akumulatora.\nUpitan da li će uskoro biti rešeno ubistvo lidera Građanske inicijative SDP Olivera Ivanovića, Đurić je rekao da je veoma zabrinut, kao i da nije video nikakav ozbiljan rad prištinskih institucija po tom pitanju.\n"Vidimo i delovanje pojedinih politički krugova u Srbiji gde kao lešinari na tragediji jedne porodice žele da ojade sopstvenu zemlju. Naročito me nervira kada vidim kako maltretiraju po medijima Milenu Ivanović samo zato što im se ne ne sviđaju njeni politički stavovi", kazao je Đurić i dodao da Srbija po tom pitanju čini sve što može.\nNezavisne Novine: Đurić: Putinov dolazak jača poziciju Beograda\n"Srbiji stalo do kompromisa, ali Albanci ga ne žele"\nIzvor: B92, 08.Jan.2019\nBeograd -- Direktor Kancelarije za KiM Marko Đurić izjavio da je Srbiji stalo do postizanja kompromisa sa Prištinom, ali da je jasno da Albanci to ne žele..."Idu putem konflikta i nametanja rešenja. Mislim da se na takav način ne može doći do mira, i moglo bi se doći do toga da u budućnosti...


Počela vakcinacija protiv gripa -\nI u aleksinačkom Domu zdravlja ove nedelje počela je vakcinacija protiv gripa. Ovoj ustanovi Torlak je, kao i ostalim domovima zdravlja širom zemlje, isporučio vakcinu VAXIGRIP francuskog proizvođača SANOFI PASTEUR, koju su nabavili Ministarstvo zdravlja i Republički fond za zdravstveno osiguranje.\nVakcinacija protiv gripa obavljaće se svakog radnog dana od 8 do 13 sati na prvom spratu Doma zdravlja u ordinaciji 18, navodi se u saopštenju ustanove. Dodaje se da je vakcina besplatna, a građani koji plaćaju participaciju plaćaju je i za vakcinu.\nNajuočljiviji simptomi gripa su povišena temperatura, glavobolja, opšta malaksalost, bolovi u mišićima i zglobovima, grebanje u grlu i kašalj, dok se kod dece mogu javiti i mučnina, povraćanje ili dijareja. Ovi simptomi izraženiji su kod hroničnih bolesnika, pa lekari preporučuju da se odazovu vakcinaciji kako bi izbegli komplikacije. Prilikom vakcinisanja, hronični bolesnici treba da dostave i dokumentaciju o svojoj bolesti, stoji u saopštenju Doma zdravlja.\nStručnjaci savetuju i da se za prevenciju od gripa redovno provetravaju prostorije, da se uzima hrana bogata vitaminima, izbegavaju hladnoća i zamaranje i dodaju da je za vakcinaciju oktobar najpodesniji mesec.\nPrevious Post:Čas istorije nakon pešačenja\nNext Post:Otežan saobraćaj zbog nezgode na autoputu